Dvanásť hodín

Ukazovateľ kultúry ľudstva a spásne pokyny pre všetkých ako aj obraz sveta vo svetozore prijatý od Pána skrze Jakoba Lorbera

Predhovor

Prijaté skrze C.F.Landbecka, 30. 5. 1892.

1) Žijete doposiaľ v dobe živého vlievania Môjho Ducha do vašej sféry; ešte neprišiel čas, aby bolo to, čo Môj sluha odo Mňa počul a napísal bolo podrobené preskúšaniu, čo je pravé, čo nepravé a čo je iba zafarbené. 
2) Ako ti už bolo povedané, keď si sa ponúkol, že vymetieš tebou spozorované a prípadné iné chyby vo Veľkom Evanjeliu Jánovom to opakujem tu: daj ruku preč od takého drobného pôsobenia. 
3) Za prvé sú to chyby nepatrné a nedotýkajú sa duchovných, ale hmotných vecí. 
4) Za druhé Ja také chyby priamo pripúšťam, najmä tu a tam pri dlhých miestach, že sú zafarbované vzrušujúcim sa duchom pisára, aby medzi vami už nevznikla viera v literu! Buďte slobodní duchovia! Bádajte! A cvičte sa stať sa slobodnými bádaním v Mojich spisoch (a v žití podľa nich)!
5) Nedívajte sa na chyby, ale na vám ešte ukrytý daný vnútorný hlboký zmysel, z ktorého vám zostáva ešte nekonečne mnoho ukryté, aj keby ste seba viac bádali.
6) Týchto Dvanásť hodín (č.22.) je takmer celkom zafarbených vzrušením pisárovým. Až na konci sa úplne uplatňuje Môj pokoj. 
7) Nemeň na tom nič. Nič nieje „pohoršujúceho” tomu, kto sa pevne drží Boha, pretože chápe všetko pozemské! - 

1. Prvá hodina

Úvod nám ukazuje, ako je teraz tak mnoho zhnitého v koreni života, to jest v oblasti náboženstva všeobecne i jednotlivo; každý skúmaj predovšetkým svoj vlastný vnútorný svet; lebo tento svet je tu mienený v prvom rade, v celej knihe.

1) V takzvanom lepšom a vzdelanom svete, kde je rozšírené pod rôznymi sektárskymi formami náboženstvo kresťanské, hlása sa morálka väčšinou len tak, ako sa to držiteľom moci, nech už vo veciach svetských alebo duchovných v politickom ohľade práve hodí.
2) Ľudu sa vštepuje šeré poznanie o Bohu, nie preto, aby Ho spoznal a miloval, ale len preto, aby sa Ho, ako najneúprosnejšieho tyrana všetkých tyranov nesmierne obával; a tak sa hlása, ako by to Božstvo boli tresty, ktoré nezlyhávajú ani vtedy, keď už všetky ostatné tresty zlyhali.
3) Miesto, aby sa ľudu hlásalo Božstvo k najväčšej poteche, podáva sa mu len ako niečo, čo nemá nič iného na práci než aby od minúty k minúte neodvolateľne odsudzovalo milióny mravne skazených a neposlušných detí do večného mora ohňa; 
4) a ak sa pozriete trochu okolo,- uvidíte nespočetné žaláre, ktoré sú všetky spolu naplnené všelijakými mravnými zločincami a ktoré od minúty k minúte dostávajú mnohopočetný prírastok, takže, keby tieto žaláre boli sústredené na jednom mieste, museli by ste sa domnievať, že sa za niekoľko málo rokov bude musieť celá generácia Zeme pripraviť na to, že tam tiež príde.
5) A pýtate sa, čo sa deje s ľuďmi, ktorí tam prichádzajú? Pozrite sa len ráno; uvidíte tu už stáť počet na smrť bledých skupín, obklopených všelijako ozbrojenými ľuďmi a jedovatými sudcami a ďalej uvidíte počet vražedných nástrojov, ktorými budú títo nešťastníci popravovaní. Vidíte tu horiace hranice, šibenice, popraviská a všelijaké iné vražedné nástroje. Hľaďte, to jest posledný polepšovací ústav, pre takýchto zločincov!
6) Teraz sa opýtate, čoho sa vlastne všetci títo zločinci dopustili? Áno, poviem vám, sú medzi nimi vrahovia, lupiči, zlodeji, zbehovia a buriči proti štátu. Je ešte mnoho ľudí, ktorí štát všelijakými podvodmi veľmi poškodili; a sú medzi nimi niektorí, ktorí sa ťažko previnili proti tomu alebo onomu politickému alebo mravnému nariadeniu. Hľa, tým sú teda zločiny týchto nešťastníkov, v prípade že môžu slúžiť aspoň za zdanlivý dôvod, odkryté.
7) A teraz teda položíme ďalšiu otázku: z akého dôvodu sa títo ľudia stali takými zločincami? A keby ste sa kohokoľvek opýtali na tento dôvod, nedostanete istotne žiadnu inú odpoveď, než túto: Dôvodom toho je buď zanedbaná výchova, alebo, čo je beztoho jedno a to isté, že takými boli už rodičia, predkovia a prarodičia.
8) Pýtam sa však opäť, ako to prišlo, že títo ľudia obdržali takú zlú výchovu, áno, že bola zanedbaná celá generácia? Nemusíte ísť ani príliš ďaleko a odpoveď sa vám vnucuje sama sebou: Hlavný dôvod toho, nieje žiaden iný než len politika, na základe ktorej, trieda ľudí, majúca moc, sa o nič tak veľmi nestará, ako o to, aby podriadení boli udržovaní čo možno vo všelijakej temnote, lebo táto trieda sa obáva, že keby národ, obdržal o Mne a tým tiež o svojom vlastnom určení bližšie správy, bol by skoro koniec s ich mocou a s ich dočasnými príjmami;
9) Ó, tí blázni! Mali by si len spomenúť na Môjho Dávida, ktorý bol sám kráľom i prorokom, a ako taký veľkým učiteľom národa, a ihneď by poznali, že národ, ktorý poznáva Boha a svoje určenie, je tiež národom naplneným poslušnosťou a dobrou vôľou;
10) a prachovým páperím môžu byť ľahšie ovládané tisíce, než desať temných hlupáčikov, ktorí si Mňa nepredstavujú inak, než ako nejakého snáď existujúceho tyrana, alebo Bytosť, ktorá svojmu veriacemu vysaje skôr než upír poslednú kvapku krvi, aby ho na svetlých oblakoch, večne kľačiaceho a sa modliaceho oblažila večným životom.
11) Hľa, nieje ti ľahko pochopiteľné, že sa ľudia snažia od takého zlomyseľného Boha čo možno uvoľniť? A ak majú títo ľudia tiež ešte nejaké náboženstvo, záleží len v čistých obradoch, ktoré zachovávajú len čiste z božských ohľadov.
12) Následok toho bol už hneď na počiatku žiaden iný, než že sa ich svetobažná časť odvrátila nakoniec od všetkého náboženstva a bola vždy za to, ako zvyknete hovoriť, že kresťanská Božia náuka bola z prachu vytvorená;
13) na druhej strane vznikol rozkol cirkví a sektárstva a to mužmi, ktorí poznajúc bláznovstvo takto hlásaného Božstva, povedali si vo svojom duchu asi takto: „Počujte, s Božstvom, ako sa tu učí, nemožno sa vôbec uspokojiť; preto vezmime sami čisté učenie do ruky, bližšie ho preskúmame, a uvidíme, či na onom Božstve nenájdeme nejaké lepšie stránky? - 
14) A pri tomto skúmaní našli, že Ja predsa len niesom takým tyranom; na druhej strane však nedbali na to, že som ničmenej Bohom a brali potom Moju vôľu rovnako príliš vlažne; iní Ma zase postavili pekne vysoko a potom filozofovali, akoby každé jednanie, ktoré vychádza z ich prirodzenosti bolo spravodlivé a úplne podľa Mojej vôle, súc v tej mylnej ideji, že všetko, nech čokoľvek prechádza ich bláznivou mysľou, je vôľa odo Mňa!! A tak namiesto starej bláznivosti vzniklo množstvo pochabostí a rôznych pojmov o Bohu, takže veru nestoja ani za to, aby som vám ich vypočítaval.
15) Dôvodom všetkého toho nebolo a nieje nič iné než, ako už bolo vyššie poznamenané, čiastočne mravná politika, hlavne však lenivosť a tiež bázeň u ľudí, ktorí vážne kráčajú po predpísaných cestách k večnému životu; lebo v pravde hovorím, kto neprijíma Moju Ríšu tak, ako som ju Ja hlásal, ten ju neobdrží a aj keby v sebe všetky sekty spojil, alebo pod všetkými sektami stál; lebo Ja jedine som cesta, pravda a život.

2. Druhá hodina

Ázia so svojim veľkým pohanstvom. Najprv Brahmov hrad a jeho sluhovia so svojimi neplechami, hoci títo sluhovia (aspoň tí vyšší) majú náuky predpotopnej cirkvi.Náboženské pomery Perzie, Arábie, Číny, Sibíra, atď. Výstraha. Hrozba Pána ohňom súdu.

1) Pozrite na túto tabuľu; hľa, zem, ktorá sa pred vami rozkladá, je Ázia. Vidíte tu národy, ako sú všetky najhustejším (duchovným) závojom zahalené, zmätene pobiehajú a zo svojich vpadnutých pŕs vyrážajú len nárek za nárekom.
2) Tu nemožno nájsť nič iné, než len do očí bijúce pohanstvo, i keď sa snáď ešte tu a tam ku Mne modlí kresťanský zástup, ako sa na obraze javí malými nahými a krvácajúcimi skupinkami ľudí. Tu celkom uprostred Ázie vidíte na vysočine obrovský hrad; je to hrad boha Brahmu. Hľaďte, tento boh, to dobre nastrojuje, lebo sa vyzná v umení šialiť dokonca i kráľov a kŕmiť ich lajnom.
3) Ani na hodinu cesty sa nikto nesmie k jeho hradu priblížiť. Beda takému páchateľovi; lebo „anjeli” tohoto boha stoja ako páni života a smrti na všetkých koncoch na stráži.
4) Kto sa priblíži a prinesie zlato a drahokamy, tučné voly, kravy, teľatá a ovce, tomu títo anjeli nečinia nič, ale prijmú obeť, a darcu prepustia iba s 50 až 100 bambusovými ranami.
5) Budete sa asi domnievať, že to je niečo zlé. Ó, nie, hovorím; ktokoľvek sa sem navráti, a ukáže svoj anjelmi do modra potlčený chrbát, tomu sa preukáže dokonca i božská pocta, a touto potvrdenkou je mu ľahké zjednať si tie najvýznamnejšie štátne úrady.
6) Ale to nieje to jediné, čo takého darcu postretne; lebo ak nepríde niekto veľmi výdatne naložený a nabalený, je síce dar tiež prijatý, ale darcovi sa nenatlčie, ale anjeli mu uložia všelijaké iné hrozné pokánia, a to takého druhu, že keby sa tu vyprávali, museli by vyznieť takmer neuveriteľne alebo aspoň v najvyššom stupni smiešne.
7) Že napríklad niekto musí stáť po roky na jednej nohe pod stromom, je len maličkosť; lebo títo anjeli sú v podobných skutkoch pokánia tak vynaliezaví, že keby som vám ich všetkým oznámil, ťažko by ste Mi uverili.
8) Ich krutosť nemá v tomto ohľade hraníc; a predsa je ich ústava všade tak vyhlasovaná, že podľa ich náuky nemôže večnú blaženosť dosiahnuť nikto, kto tomuto Brahmovi nepriniesol aspoň raz vo svojom živote poriadnu obeť.
9) Samotné tieto obete niesú ešte všetko, čo si žiada tento Brahma od svojich veriacich. Požaduje i ľudské obete. Predovšetkým musí mu byť obetovaná každá žena po mužovej smrti, za druhé musia mu byť každoročne obetované dievčatá a chlapci, to jest dievčatá nesmú mať vek pod 12 ale tiež nie nad l4 rokov; chlapci však musia byť obetovaní už v 6. roku svojho veku.
10) Rozumie sa samo sebou, že dievčatá musia vynikať najväčšou krásou a chlapci najsviežejším zdravím. Kto z rodičov takúto obeť prináša, vedľa ešte inej významnej výbavy, môže si potom vyprosiť dve veci, totiž aby za prvé dosiahol takzvané odpustky pre všetky svoje deti, a jemu aby boli odpustené všetky skutky pokánia, alebo sa tiež môže, čo je neobyčajná výhoda, nechať sa anjelmi ihneď uvoľniť od svojho tela, aby týmto spôsobom nanajvýš spoľahlivo dospel ku svojej blaženosti?
11) Iný prostriedok pre udelenie milosti záleží ešte v tom že, ak si niekto vzal mladú peknú ženu, nesmie sa jej skôr dotknúť, ale ak chce túto milosť obdržať, musí ju priviesť na hranicu, kde anjeli konajú stráž. Tam sa musí pred tvárou anjelov celkom donaha vyzliecť, vstúpiť do kúpeľa, k tomu pripraveného a tu sa umyť a keď vyjde z kúpeľa slávnostne sa ozdobiť, a s anjelmi konajúcimi stráž po tri noci súložiť.
12) Keď sa potom navráti, je potom tiež dostatočne požehnaná; a toto požehnanie môže mať taký účinok, že keď manžel skôr zomrie, nemusí sa táto žena dať upáliť, ale môže za seba dať spáliť buď inú osobu, alebo značnou obeťou sa pred upálením celkom uchrániť. - 
13) Áno, tieto bláznovstvá zachádzajú často ešte ďalej; tak je medzi inými tiež taká jedna výhoda, ktorá sa však iba uskutočňuje, ak bola za ňu prinesená náležitá obeť, ktorá záleží v tom, že taký anjel zošije pre zachovanie cudnosti dievčaťu 1 až 3 roky starému pysky ohanbia až na malý otvor, a keď potom také dievča dospeje, býva sem opäť privedené, a dotyčný anjel opäť uvoľní jej dospelosť. A nebudeme spomínať ďalších nespočetných bláznovstiev, ktoré sa tu vykonávajú. 
14) Hľaďte, musím sa prizerať už takmer tretie tisícročie ku takému nezmyslu, ako tento bezbožný národ so starým ešte predpotopným náboženstvom, o ktorom máte už teraz niektoré poznatky (viď Domácnosť Božia - poznámka vydavateľa), pácha také nevýslovné pohoršenia! - Pozerajte sa sem na koniec osvetlenej tabule: Hľaďte, to sú pieskové hodiny a zostáva už iba málo zrniečok na spadnutie. - 
15) Nechcem vám predvádzať všetky tie škaredé obrazy Perzie, Arábie, Turecka, čínskej ríše, Sibíra, nehovoriac o iných menších štátoch; lebo nikde neobjavíte nič iné, než len najohavnejšie utlačovanie ľudu, a onen všade hlásaný boh nieje v pravde ničím iným, než len satan sám v najrozmanitejších zvrhlostiach svojej zloby. 
16) Nestarajte sa však o Moju zhovievavosť; však chudoba duchovná bude už obohatená. Beda však sluhom zlomyseľnosti! Ó, ich odmena bude veľká! - 
17) Ja hovorím, akokoľvek je satan vynaliezavý, ale veru Ja som potajme tiež učinil vynález, nad ktorým sa čoskoro bude od večnosti do večnosti čudovať. Dlho som ho trpel, a čakal som všade na polepšenie; ale zem sa naplnila škaredým zápachom; preto som Svoju pochodeň už zapálil, aby som ju čoskoro spálil, aby jej škaredý zápach nestúpal do Mojich nebies, a nezamoril príbytky Mojich verných. Preto hľaďte i vy, aby vás svet nepohoršoval. Lebo každé z jeho slov je penová bublina, smrteľným morom naplnená. Preto počúvajte Moje slovo, a nasledujte Moju radu, tak vás oheň Zeme nespáli, až ju zapálim; lebo tento oheň prinesie život živým, a smrť mŕtvym!

3. Tretia hodina

Afrika. Lúpežné štáty so svojou modlou Mohamedom. Nový Egypt, spätný pohľad na Starý Egypt, ktorého múdrosť pochádza z cirkvi Noemovej. Centrálna Afrika, - zem hôr s poslednou svätyňou kresťanov Tomášových. Ohavnosti obchodníkov s otrokmi. Východná Afrika, Zem dobrej nádeje.

1) Teraz sa pozrite sem, na zem, ktorá sa ukazuje vašim zrakom na bielej tabuli, a istotne poznávate, že je to Afrika. Pozrite len dobre na ňu, nieje to mapa, hovorím vám, ale skutočný verný obraz tejto zeme.
2) Pozrite tu na severné pobrežie, pozrite sem, na starý Egypt; pozrite ďalej na západ, na všetky vám známe lupičské štáty, pozrite sa na príkre horské masívy a opäť na neprehľadné piesčiny a stepy medzi nimi. -
3) Pozrite, všade vládne modla Mohamed; všade lúpež, vražda, otroctvo, a na druhej strane v najvyššom stupni despotizmus a tyrania!
4) Hľaďte, všetci títo obyvatelia, ktorí tu ešte vykonávajú nejakú živnosť, niesú ničím iným než len nevoľníkmi svojich vládcov; meč despotu máva ustavične nad ich nahými šijami, ak neodvádzajú takmer všetko, čo zarobili, svojim vládcom.
5) Hľaďte, ako im ich kňazi, hlásajú z veží kliatbu a klam, nie však požehnanie, nasycujú chudobných svojim elyzejským vzduchom; pri tom im musia za toto nič obetovať aspoň polovicu z toho, čo im ponechali vládcovia.
6) Hľaďte, ako sa tu niektorí nemnohí kresťania biedne a žalostne vynímajú, zatiaľ čo opäť iní, mocnejší kresťania podľa mena, tiahnu okolo v mocných zástupoch dobre ozbrojení a prinášajú im ako vidíte, namiesto Môjho požehnania a Mojej milosti vojnu, smrť, spustošenie, hlad a ešte iné nespočetné zlá. Veru, tak zle, ako si počínajú títo kresťania s onými úbožiakmi, nepočínal si ani Šavol (Pavol) pri prenasledovaní kresťanov. Avšak zanechajme toto pobrežie tu hore, a pozrime sa trochu do Egypta.
7) Pozrite na túto krásnu zem, na toto niekdajšie požehnanie Jakubovo. Pozrite, ako to tam vyzerá; veru, neviestka Bábela je naproti tomu čistá panna!
8) Starý Níl síce doteraz zavodňuje pôdu, kde vládol Jozef a ktorá bola faraónovi všetkým; ale akú zem zavodňuje tento Níl teraz?
9) Keď som viedol izraelský národ z tejto zeme domov, bola postihnutá siedmimi tvrdými ranami len na krátku dobu, než boli deti prepustené; avšak čo boli tieto rany proti ranám terajším, ktorých počet nemá konca, áno, tie boli proti tomu naozajstnou mannou nebeskou.
10) Vtedy síce vládli v tejto zemi pohania, ale boli to aspoň ľudia a dokázali si náležite vážiť cenu človeka, a ich náuka bola tá istá ako náuka stredoázijská z dôb Noemových, a súcnosť veľkého Boha bola im dobre známa; a z tohoto poznania mali rozmanitú múdrosť, ktorú učili svojimi mystériami len určitých ľudí, čo robili preto, aby nebol veľký Boh nejakým nespôsobilým a nehodným znesvätený; z toho dôvodu oplývala ich zem všelijakými tak zvanými divmi sveta, a ich múdrosť a ich škola bola u všetkých národov uznávaná ako veľká.
11) Ešte v dnešnej dobe vidíte vyčnievať nad horúci piesok veľké zvyšky vtedajšej veľkosti tejto zeme; ale pozrite na túto zem teraz. Pozrite na jej úbohé národy, ako sú prenasledované ako nejaké zvieratá; pozrite sem, trochu južnejšie na oných niekoľko pokojných chatrčí, obklopených takmer neprekročiteľnými horami.
12) Pozrite teda sem, a uvidíte odvážnych, ozbrojených lezcov despotu smelo vystupovať na tieto horské vrcholy, a pozrite, ako vrhajú dolu na ony pokojné chatrče kamene, ako všetkých tých pokojných obyvateľov zle zabíjajú, a všetok ich majetok odvliekajú, a na ich miesto dosadzujú iných zajatých ľudí a ukladajú im pod najstrašnejším trestom smrti trpkú povinnosť, aby aspoň v priebehu 3 rokov odpracovali daň pre despotu za desať rokov.
13) Pozrite sem, tu je ďalšia taká krajina, kde sa toto stalo pred 3 rokmi; pozrite, ako sa títo výbercovia daní práve približujú k oným zotročeným a ako im berú a odvliekajú všetok ich nadobudnutý majetok, po tom čo najprv s nimi ukrutne nakladali a všetky ich ženy a dievčatá znásilnili.
14) A teraz sa pozrite nahor a uvidíte tu mnohých despotických žoldnierov vybavených slučkami, mečmi a puškami; pozrite sem, ako sú práve sem tam vrhané slučky nad utekajúcich obyvateľov tejto horskej krajiny; pozrite trochu na západ, ako sa niektorí, šplhajúc cez skaly, dávajú na útek, otcovia, matky, deti. Mladí a starší lezú s krvácajúcimi prstami, aby unikli oným zúrivcom; ale pozrite sa tiež zároveň, ako ich títo zúrivci prenasledujú a teraz jedného po druhom zo skaly zostreľujú; a teraz viďte, ako už mnoho zajatcov, mužov a mladíkov dohromady zväzujú, aby ich najbiednejším a najpodlejším spôsobom priviedli na miesto ich vojenského určenia.
15) A teraz svojim pohľadom prejdite opäť dolu z hôr, a pozrite sa na jedného oprávneného držiteľa moci a despotovho strážcu daní, ako pre občerstvenie svojej chlípnosti poháňa bičom celý zástup otrokýň, aby potom mohol s jednou, pod jeho mocnými ranami krvácajúcou, súložiť; na iné ohavnosti, ktoré sú tu v tejto zemi, teraz hojne páchané, nechcem ani spomínať.
16) Nuž pozrite, ako táto zem vyzerá; porovnajte tieto rany s niekdajšími siedmimi ranami a veru, musíte priznať, že tieto boli čistou mannou nebies; ak si teda chcete predstaviť najvyšší stupeň pekelnej zvrhlosti, potom cestujte do Egypta, a doslovne sa tam s ním stretnete.
17) Lebo Ja hovorím, a viac vám nemôžem povedať, že to tu zašlo tak ďaleko, že dokonca i dobrodenie, ktoré tam konajú veľkí tejto krásnej zeme, je iba ukrutnosťou.
18) Pozrite sa máličko sem do nemocníc, útulkov a blázincov; pozrite, ako sú nemocní trápení všelijakými prostriedkami, chudobní sú kŕmení takmer odpadkami, a šialenci sa krčia ako múmie v murovaných, železnými mrežami vybavených dierach, kričia a nariekajú.
19) Nebudem vám túto vec bližšie vykladať, postačí, ak poviem, že dobrý skutok je tam najzjavnejšou ukrutnosťou; uvážte sami, v akej podobe sa tu ešte len prejavuje ukrutnosť sama.
20) Teraz opustite severnú časť tejto biednej zeme, ako i časť celej Afriky, a pozrite sem na nepoznaný stred zeme. Vidíte tu ešte tu a tam roztrúsené chatrče, vidíte, že táto zem je veľká a dokola obkľúčená nepriestupnými horami; hľaďte, to je jediný bod na Zemi, kde sa doposiaľ vyskytuje neskazená, nanajvýš dobromyseľná trieda ľudí.
21) Hľaďte, títo ľudia majú ešte všetci vnútorné videnie, a okrem Mnou vyslaného učeníka apoštola Tomáša, nevstúpila ešte žiadna cudzia noha na túto zem, a tak je tento pravdaže malý národík obývajúci len skromne ony horské krajiny, v Mojej čistej náuke, ktorá až do tejto hodiny nebola ešte skalená.
22) Je to zároveň jediný, malý styčný bod, ktorý spája doposiaľ Zem s Mojim nebom, a zapamätajte si dobre, čo vám práve poviem: Ak nejaká drzá noha chamtivo vstúpi do tejto svätyne, vrhnem na zem Svoju pochodeň.
23) Ale pozrite, ako práve z tejto zeme smerom na východ a na západ, dva hlavné národy, plné chamtivosti a lačnosti, kladú všemožné rebríky ku pohoriu, aby utíšili v tejto zemi svoj nenásytný smäd po domnelom zlate.
24) Áno, hovorím vám, tiež sa im to skoro podarí, a už mnoho nechýba, aby tam vnikli; ale ja v pravde hovorím, nenájdu tam žiadne zlato, po ktorom žíznia. Nájdu síce zlato; ale toto zlato bude svojou tiažou celú zem zle tlačiť.
25) A teraz sa odoberte ešte trochu sem, k juhozápadnému pobrežiu tejto zeme. Prizrite sa trocha na onen „chválitebný” obchod s ľuďmi, vidíte, ako despotickí úžerníci napchávajú svoje, pod všetkými menami zlorečené lode, úbohými nesmrteľnými ľuďmi; pozrite trochu do vnútra tejto lode, ako má dokola sotva piaď vysoké doštené galérie, a ako tu na týchto galériach sú títo úbožiaci vrstvení jeden vedľa druhého na bruchu ležiaci ako polená.
26) Nuž hľaďte, na takej lodi je naložených 600 až 1000 takých nešťastníkov; pred ústami každého z nich je položená jedna, štyri libry ťažká tehla kamenného chleba, slúžiaca ako potrava od jedného pobrežia až do Ameriky, vpredu, smerom k ústam prebieha žľab, do ktorého sa raz za deň nalieva voda;
27) Hľaďte, s touto stravou musí taký úbohý človek konať cestu často 2000 míľ a behom jazdy koná sa denne prehliadka, či niektorí nezahynuli. -
28) A ako sa deje táto prehliadka? Pozrite, práve kráča jeden takzvaný dozorca otrokov so špicatým nástrojom pozdĺž galérie, bodne niektorého do nohy, a ak tento takto stýraný vykríkne, je to znamením, že ešte žije.
29) Sú však ešte iné prostriedky, pre skúšanie života, ktoré si toto skutočne satanské bezprávie týchto obchodníkov s ľuďmi dovoľuje; avšak nebudeme sa o nich ďalej zmieňovať, lebo je isté, že ak vezú títo kupci levy, tigre, hady a hyeny, venujú týmto beštiám nekonečne krát väčšiu pozornosť, opateru a starostlivosť, než svojim úbohým bratom.
30) A tým sme sa zoznámili s celým dielom sveta, a preto sa ešte pozrieme trochu dolu na južnú časť tejto zeme, ktorá sa nazýva Dobrá nádej. V pravde hovorím vám, to je skutočne, pre satana dobrá nádej; lebo práve tu je obchod tak značný, že knieža temnoty ukladá svoj kapitál priemerne na 1000 %.
31) Viac vám o tom nemusím hovoriť; ako veľmi sa Mi páči toto počínanie najmä od kresťanov, dokážete si ľahko domyslieť. Tu bude nasledovať veľká odmena!

4. Štvrtá hodina

Vojenská loď na Atlantickom oceáne; expedície za účelom dobývania. Plienenie a obchod s otrokmi. Ako tzv. kresťanská moreplavba Angličanov obchoduje a narába s otrokmi. Anglický duch kramárstva. Kresťanský kňaz ako kresťanské alibi na lodi. Tyranstvo a bezcitnosť ako takzvaná lodná disciplína.

1) A teraz sa pozrite sem na túto plochu. Opäť iný obraz; nemožno tu nič vidieť než iba vlnu za vlnou, a ako jeden príval ženie druhý. Môžem vám povedať iba toto: Tento obraz nieje ničím iným, než len malou časťou atlantického mora, a v tejto štvrtej hodine sa teda tiež na tejto veľkej vodnej ploche trochu prebehneme, aby sme sa tu a tam trochu prizreli počínaniu plávajúcich domov. -
2) Nuž, pozrite sem. Tu na západnom okraji plošiny práve sa ukazuje veľká, takzvaná rádová loď, a hľaďte, po jej boku je ešte mnoho iných menších plavidiel pod rôznymi menami.
3) Nuž, budeme trochu sledovať túto loď, a hľaďte, tu na tejto strane na hlbokom juhu sa ukazuje dosť značne významný ostrov; hľaďte, táto loď mieri priamo na tento ostrov. Čo myslíte, že má tato loď za ľubom? -
4) Hádajte trochu, pozrite sa do ich zásobární; hľa, je zásobená najmenej na šesť rokov. Pozrite do zlatej kajuty kapitánovej; pozrite sa na stoly a nájdete tu mapy zemí a rôzne meracie prístroje.
5) Teraz by ste mohli už takmer uhádnuť, čo má táto loď za ľubom; len trochu ešte počkajte. Povšimnite si výraz pozorovateľa na vysokom stožiari, ako vybavený trubicou, vyvaľuje oči na všetky strany a od vlny k vlne prezerá nepriehľadnú vodnú plochu; ale zem dosiaľ ešte nevidí.
6) Hľaďte, ľudia na palube lodi pobiehajú jeden cez druhého ako zúfalí; lebo za dlho trvajúcej plavby na mori strávili sladkú vodu.
7) Teraz sa trochu prizrite k tejto scéne! Pozrite, tu sú vrhané do hrnca lósy; hľaďte teraz ich ťahajú. Akýsi úbohý černoch vytiahol lós; hľaďte, teraz je vyzlečený, oči sú mu zaviazané, obe paže sú mu pri ramene pevne zviazané. Hľaďte, približuje sa hajdúch otvára mu žily, a krv, ktorá prúdi z jeho žíl, mieša ihneď s trochou rumu, pije sa pre utíšenie smädu, ale krvi zbavený černoch je potom ihneď vrhnutý cez palubu do mora; a pretože tento nápoj pre všetkých nestačil, učiní sa tento zákrok ešte na niekoľkých iných a z ich žíl sa pripravuje krvný nápoj.
8) Hoci táto scéna patrí ku scénam nanajvýš zriedkavým, a prikračuje sa ku nej len v najkrajnejšej núdzi, nieje preto tým menej na ospravedlnenie; áno bolo by niečo iné, keby sa v takejto núdzi jeden alebo druhý z preveľkej lásky k blížnemu odhodlal napojiť svojich bratov pre záchranu od smrti svojou krvou, ktorý to skutok by potom pre toho, ktorý by toto učinil bol veľkým svedectvom jeho lásky k blížnemu; ale takto je to ohavnosťou, a bolo by lepšie, keby sa tisíce pre jedného obetovali dobrovoľne, než aby sa jednému učinil taký ukrutný skutok. -
9) Ale teraz pozrite, pozorovateľ kričí z koša: „zem”; ihneď je na lodi veselo, všetky plachty začínajú smerovať, ako vidíte, k tomuto ostrovu. Pozrite, loď letí ako šíp cez ako veže vysoké vlny, a hľaďte, práve dosiahli ku zálivu; kotvy sú hodené, všetko mužstvo až na nutné stráže, sa ponáhľajú do malých plavidiel a tými ku pobrežiu.
10) Pozrite, ako rýchlo objavujú na pobreží čerstvý prameň a ako sa všetci zbesilo hrnú, aby si nabrali čerstvú vodu; a tak je za niekoľko hodín loď vybavená opäť sladkou vodou a všetko ide opäť hladko.
11) Plavidlá sa teraz pohybujú pozdĺž pobrežia, aby sa videlo, či je táto zem obývaná, či nie. Práve objavujú osadu pozostávajúcu z prostých guľatých chatrčí; ihneď sa k tomuto miestu približujú.
12) Pristanú a vystupujú na pobrežie; obyvatelia, vydesení hrmením diel, dávajú sa na útek; ich chatrče sú potom ihneď dôkladne prehľadávané, a čo sa tu nájde, to sa zoberie, nech je to čokoľvek a nech to má meno akékoľvek. Hľaďte, tak bol opäť jeden úbohý národík o svoj celý majetok olúpený; ale to ešte nieje všetko z tejto scény.
13) Títo úbohí utečenci sú prenasledovaní, nezriedka takmer celkom zahubení, alebo v najlepšom prípade aspoň zajatí a ako dobrá obchodná korisť predaní podľa času a príležitosti do Ameriky.
14) Hľaďte, teraz už asi viete, čo to bolo za loď a čo mala za ľubom. Hľaďte, bola to loď, ktorá vyšla na výskumnú cestu.
15) Ponechajme však túto loď ďalej pokračovať v jej hanebnej zlej ceste, hľaďte, tu je už opäť iná. Avšak loď, ktorú teraz vidíte, ukazujem vám len v duchu, lebo bola objavená v Stredozemnom mori už v roku 1835 iným francúzskym lodníkom, a bola tiež ihneď zničená. -
16) Teraz však vám ukážem, aké výtržnosti robila pred touto dobou v Atlantickom oceáne. Upozorňujem však, že to nieje azda loď jediná; dobre 20 takýchto lodí sa preháňa ešte teraz v atlantických vodách, prinášajúc okolo nešťastie.
17) Pánmi týchto lodí sú väčšinou Španieli a Portugalci, a len 4 medzi nimi sú moslimskí. A hľaďte, táto loď napchatá otrokmi odráža práve od pobrežia Afriky, aby týchto otrokov predala do Ameriky tamojšiemu opätovnému otrokárovi; pozrite však sem, sotvaže sa vzdialila na 200 morských míľ od brehu, je jednou anglickou loďou objavená, prenasledovaná a zajatá.
18) Námorníci sa zúfale bránia, ale to nič nepomáha; moc anglickej lodi má značnú prevahu nad touto lupičskou loďou a preto sa táto loď musí vzdať. Anglickí námorníci vstupujú teraz ihneď na palubu tejto lode; oslobodia otrokov, a dopravia ich na svoju loď, kde majú trochu lepšie ošetrenie.
19) A čo sa s touto lupičskou loďou stane? Pozrite len pekne presne sem, ihneď to objavíte. Hľaďte, ako anglickí námorníci na rozkaz svojich veliteľov vyzliekajú všetko mužstvo tejto lode, ich šaty hádžu do mora, ľudí, podľa spôsobu ukladania otrokov pribíjajú dlhými, špicatými klincami na palubu, kapitána pak vešajú za ruky na stožiar tvárou od neho, a jeho nohy upevňujú povrazom pod stožiarom; keď sú s touto prácou hotoví, idú do kajút, vezmú ešte všetko, čo potrebujú, napnú potom plachty tejto lodi, potom ju opustia, vrátiac sa prirodzene späť na svoju loď a vydávajú ju za najprenikavejších nárekov na palube napospas vetru. -
20) Pozrite, a povážte, čo tu z toho na koniec musí vzísť, keď ukrutnosť vystupuje proti ukrutnosti iba podľa krutej nálady! - a povážte, ako sa také výjavy vynímajú pred tvárou Toho, ktorý ešte na kríži, umierajúc, prosil za svojich nepriateľov Otca za odpustenie! -
21) Či by neboli žiadne iné prostriedky, pre potlačenie tohoto zla obchodovania s otrokmi, než sú práve také, ktoré sú označené buď tak alebo onak, vždy však pečaťou sotva predstaviteľnej ukrutnosti?
22) Ale vy se opýtate, čo učinili teraz títo osloboditelia otrokov s onými otrokmi? Domnievate sa, že ich priviedli späť do ich vlasti? Ó, nie, to neučinili.
23) Tiež ich síce nepredali; ale ponechali si ich vo vlastných službách, pretože sami mali usadlosti v Amerike; a týmto spôsobom im prišli omnoho lacnejšie, než keby ich museli kúpiť. -
24) A tak vidíte, že sa teraz vykonáva proti tomuto obchodu s otrokmi zo strany Anglicka veľký, proti tomu smerujúci dozor. Ak je teda loď s nákladom otrokov objavená, je ihneď násilne trestne zajatá, otroci sú oslobodení, a sú tam použití buď slobodne na prácu často však tiež z voľnej ruky predaní; a tak tento spôsob jednania nieje ničím iným, než ako to hovorí staré rímske príslovie: Scyllam prateris, Charybdim invadis.
25) Pozrite, toto som vám ukázal len preto, aby ste si mohli učiniť náležitý pojem o takzvanom zrušení obchodu s otrokmi. A tak zostáva mrzký kupec kupcom a neostýcha sa v Mojej svätyni budovať si svoje hanebné zmenárske búdy a krámy.
26) Áno, keby si takému peňažnému psovi ponúkol milión zlaťákov, predá ti krvácajúce srdce svojej vlastnej dcéry a nemusel by si mu ponúknuť ani toľko, a predal by ti hlavu svojho prvorodeného syna. -
27) Ale vy poviete, či to tak biedne dopadá na všetkých lodiach? - Nemyslí sa nikde v týchto kymácajúcich sa domoch na Boha? -
28) Tu hovorím vám: každá loď je síce vybavená jedným, často i viacerými kňazmi, ktorí kvôli obradom, podobne ako muzikanti kvôli námorníkom, bývajú pridaní ku takej lodi ako príťaž, a to posledné pomenovanie má tiež najväčšiu váhu; lebo všetko ostatné nieje ničím iným než len prázdnou formou, a štátna vlajka je na tejto lodi omnoho väčšou sviatosťou než všetko to kňažstvo a jeho kymácajúce bohoslužby. U niektorých lepších bývam volaný len vtedy, keď ich burácajúce vlny na krátku dobu prebudia z ich prospechárskeho opojenia.
29) Napokon tyrania je na každej lodi bežnou vecou, ktorá by sa mohla postaviť po bok vládcovi Egypta a nerobila by mu hanbu; a táto suchá bezcitnosť vrchných námorníkov býva potom v mravnom svete nazývaná lodnou disciplínou. -
30) Já však, na konci tejto štvrtej hodiny, hovorím: Zdar buď takým mocným námahám; veru ich odmena bude raz nemalá! 

5. Piata hodina.

Cesta do Severnej Ameriky. Ako to tam, v zemi takzvanej slobody stojí so skutočným ľudstvom. Návšteva cukrovej plantáže. Nádherné zákony. Kliatba zámorského cukru.

1) A keď sme sa teraz plávajúc okolo objavili na mori, vstúpme teda na takú loď s otrokmi a plávajme zároveň s ňou za veľmi priaznivého vetra a to do Severnej Ameriky.
2) Pozrite, tento zelený pruh, ktorý sa tu začína ukazovať, je už dobre známe severoamerické východné pobrežie.
3) Hľaďte, ako sa stáva stále zreteľnejšie a zreteľnejšie; hľaďte, už pozorujete veľké mesto, vybavené veľkým prístavom.
4) Nuž hľaďte, sme úplne tu, ako sa to vlní a hemží ziskuchtivými ľuďmi na lodiach, v prístave a na jeho valoch.
5) Pozrite teraz, práve sú vysadzovaní otroci na pevninu, všetko sem beží a uháňa; avšak tu sem prichádza nadmieru vykŕmený vlastník cukrovej plantáže a najíma otrokov do svojej služby.
6) Lodnému kapitánovi, ktorý vykonal na týchto otrokoch tak ľudomilný skutok, neponúka sa síce za odovzdaných otrokov kúpna cena, ale ponúkne sa mu za jeho ľudomilné zmýšľanie iba výdatná odmena. -
7) Nuž hľaďte, týmto spôsobom vyzerá takéto strašné sprostredkovateľstvo pravdaže navonok humánne a má zdanie lásky k ľuďom a k blížnemu; ale vnútorne to nieje nič iné, než len rovnaký obchod s otrokmi, lenže pod pláštikom mravnej politiky.
8) Pretože je teda tomu tak, pozrieme sa trochu na takú cukrovú plantáž; a aby sme nemuseli na našej tabuli dlho hľadať, pozrite len ihneď sem !
9) Neďaleko za mestom, tu práve uprostred tabule je ona veľmi značná plantáž nášho veľkomyseľného odmeňovateľa ľudskosti, ktorého sme skôr videli.
10) Pozrite, len na malý diel jeho usadlosti, ako tu 1000 takých, takmer celkom nahých úbožiakov musí ustavične pracovať.
11) Hľaďte, ako za každými desiatimi, je jeden rovnako dobre vyzerajúci dozorca, ktorý je ozbrojený puškou a mečom, a okrem toho, drží ešte v ruke ostrý korbáč, a keď sa taký úbožiak i len na minútu zo zeme vzpriami, aby uľahčil svojej bolesti od práce, pretože stálym ohnutím mu stuhli takmer všetky údy, pozrite len, a presvedčte sa sami, ako ukrutne tento počestný, starostlivý dozorca ihneď uvedie do pohybu svoj korbáč, v ktorého používaní má takú zručnosť, že každou ranou vylúdi hojnosť krvi z tela úbožiaka.
12) Budete sa však domnievať, že títo otroci sú aspoň ľudsky živení, aby dostali náležitú silu pre tieto práce, pri ktorých by i satan musel podľahnúť.
13) Nebudem vám to hovoriť, ale pozrite sami na toto malé miesto, a čo vidíte, je práve taký obed otrokov.
14) Obzeráte sa pravdaže po nejakej mise; ale samotnú misu, a nielen jednu, ale mnoho mís, by musel majiteľ za peniaze kúpiť, a tu sa taký opýta, čo vyjde lacnejšie než taká misa a po nedlhom premýšľaní nachádza tento veľký špekulant ako účelnejší na dvore zariadený a vyhĺbený kmeň stromu, podobný veľkému žľabu. - 
15) A teraz sa pozrite na jedlo v tejto dlhej mise, ktorá nepozostáva z ničoho iného, než len zo zle vo vode varených strukovín, buď čočky, fazule, alebo vo voľných dňoch z určitého druhu poľnej krupice. -
16) Takouto stravou sú teda naplnené tieto žľaby, a robotníci bývajú potom zvolávaní buď takzvaným rapkáčom pre otrokov alebo tiež švihaním bičom.
17) Rozumie sa však, že k tomuto obedu sú zvolávaní len v blízkosti pracujúci otroci; tí, ktorí pracujú v diaľke, sú zásobovaní buď istým druhom chleba, ktorým by ste sa skutočne zadusili, alebo ak nieje práca v diaľke príliš nutná, je im dovolené, aby si tam v jednej práve pre tento účel zriadenej chatrči uvarili svoj známy obed.
18) Ale správne rozumejte, že okrem sviatku nesmie obed nikdy trvať vyše 1/4 hodiny. Kto by prišiel príliš neskoro, po danom znamení pracovať, vystavuje sa okamžite najhrubšiemu zlému zaobchádzaniu.
19) Drevenými lyžicami je sa len cez voľné dni. Teraz sa asi opýtate, akú mzdu majú títo otroci? Veľmi usilovní, ktorí pracujú takmer do úmoru dňom i nocou, obdržia tu a tam trochu rumu a niekoľko plodov, a na sviatkoch na oblečenie dokonca obnosenú kazajku.
20) To je už asi vrchol toho, čím títo úbožiaci bývajú ľudomilne obdarovaní; pre tých ostatných, je šesťhodinový spánok a známy obed všetkým, čo za svoju prácu ako mzdu obdržia. - 
21) Teraz sa spýtate, či taký ľudomilný a veľkomyseľný majiteľ plantáže nemá čo sa týka jednania so svojimi otrokmi, žiadneho pána nad sebou? Hľa, to vám nemôžem v obraze ukázať, ale poviem vám to rovno: Nie! - avšak je v tomto ohľade neobmedzeným držiteľom moci nad životom a smrťou svojich robotníkov a má právo neposlušného otroka akýmkoľvek spôsobom popraviť.
22) Aby ste však náležite poznali, ako pansky ukrutné sú ich zákony, ukážem vám príklad, ktorých podobných tam prežívajú stovky, áno ba tisíce.
23) Nedávno takému diablovi utiekli pre satanské jednanie dvaja otroci. Susedný dom ich prijal; lebo tento susedný dom mal v tele ešte malú dávku ľudského citu.
24) Postihnutý diabol sa odobral na úrad a žiadal späť svojich utečencov; susedný dom, dobre si vedomý zákonov, ohlásil sa ihneď na úrade, a následkom vypočutých trpkých nárekov prehovoril slovo v ich prospech.
25) Zakrátko nastal spor medzi týmito oboma susedmi; a čo myslíte, ako múdri sudcovia túto vec rozhodli? Oznámim vám tu samotný rozsudok, z ktorého budete môcť čo najlepšie posúdiť, ako to stojí v Severnej, za vzdelanú vyhlásenej Amerike.
26) Tu máte rozsudok, ktorý znel takto: „Sused nech vlastníkovi odovzdá pri vyvarovaní sa pokuty 1000 libier oboch utečencov buď mŕtvych alebo živých; ak pôjdu, nech sú tam privedení živí, ak sa budú zdráhať, nech ich zmienený sused ihneď zastrelí a buď ich hlavy alebo celé telá, majiteľovi vydá, a on nech potom učiní, ako uzná za dobré.
27) Keby však dotyční 2 utečenci pred vykonaným výkonom zmizli, má každý samo sebou právo ihneď ich všade, kdekoľvek by ich zastihol, zastreliť.”
28) Teraz sa musím ešte o niečom zmieniť, aby ste onú hanebnosť úplne poznali. V onom rozsudku bola reč o vlastníkovom dobrozdaní; v čom ono vlastne spočíva? Pozrite opäť trochu sem, na moju tabuľu! Malá scéna vám túto otázku náležite zodpovie.
29) Pozrite sem na rybník, je to rybník jedného takého majiteľa, a hľaďte, v kúte tohoto rybníka ležia práve zviazaní dvaja otroci a jedna otrokyňa; nemajú ešte ani dvadsať rokov.
30) Po ich boku leží jedna otrokyňa a jeden otrok a to už mŕtvi; a títo dvaja mŕtvi sú rodičia onych mladých.
31) Pozrite sem, strážca vstáva, lebo sa blíži, ako vidíte, majiteľ s dvomi takzvanými gladiátormi, so svojimi dvomi obchod vedúcimi a viacerými dozorcami otrokov.
32) Hľaďte, sú teraz tu, hrozne sa tváriac; jeho rozkaz alebo skôr jeho dobrozdanie znie pre týchto úbožiakov v tom zmysle, aby najprv oni dvaja mŕtvi boli na kúsky rozsekaní a aby potom tieto kusy boli vhodené do rybníka za potravu rybám, dievča aby bolo rozviazané, všetkými dozorcami podľa chute na súlož použité a až potom za potravu rybám pripravené; každý z oboch mladíkov nech je uviazaný ku kolu, potom na smrť zbičovaný a potom až rovnako rybám za potravu pripravený. -
33) Hľaďte, tak vyzerá ono tak veľmi preslávené zriadenie vo vysoko vzdelanej Severnej Amerike. - Teraz posúďte sami, akým menom by ste také tvory označili?
34) V pravde, tu je Môj najhorší nepriateľ, knieža všetkej temnoty proti tomu mizerným babrákom; a naozaj, verte Mi alebo nie, počuli ste, že ľudia bývajú a bývali posadnutí diablami a satanmi; ale Ja hovorím vám ani satana by nebolo možné pohnúť k tomu, aby takého severoamerického ľudomila vzal do svojho vnútorného vlastníctva; lebo za takých okolností je predsa len ešte najnižší stupeň pekla každému milší, než príbytok v takom výrobcovi cukru!! -
35) Z tohoto malého prirovnania si už môžete učiniť pojem, ako také počínanie pred Mojou tvárou vypadá!
36) Ó, hovorím vám: veru, každú odrobinku cukru som tisícorakou kliatbou zaťažil; lebo veru, keby títo neľudia predávali pri tom prelievanú krv na váhu, predčila by táto krv stonásobok získaného cukru! -
37) A tak môžete s istotou predpokladať, že na jednom lóte cukru ľpie 100 lótov preliatej ľudskej krvi. -
38) Hľaďte, predsavzal som si, šetriac vašu myseľ, dať vám nahliadnuť len na najlepšiu časť tohoto dielu sveta, a tak s tým tiež môžete byť spokojný; lebo veru, keby som vám bol ukázal počínanie na južnej polovici tejto zeme, skleslo by vám pero v ruke, takže by ste neboli schopní ani tri vety napísať a o týchto výstrednostiach oznámim vám niečo v 12. a poslednej hodine, až si už viacej zvyknete zrieť so Mnou ohavnosti všetkého druhu. Tu vám nebudem hovoriť nič o budúcej odplate, ale za to vám poviem niečo nového: „Takéto netvory budú naveky celkom zničené! Amen.”

6. Šiesta hodina

Náklad a cesta na anglickej lodi s cukrom. Katastrofa. Mravne ušľachtilí ľudožrúti. Koniec mužstva lodi. Jeden unikol, aby bol poslom nešťastia. Na palube anglickej lode prepravujúcej zločincov. Nevinná nešťastnica, následok ničomného súdnictva. Pohľad na anglickú kultúru. Vznešené panstvo lodi.

1) Keď sme sa náležite dostatočne rozhliadli na význačnom mieste severnej Ameriky, obrátime naše pohľady na tabuli opäť ku morskému pobrežiu a pobudneme tu ešte niekoľko okamihov, než bude táto veľká loď, ktorú tu na brehu vidíte, plne naložená cukrom; až potom vykonáme s touto loďou cestu, kam táto loď svoje plachty nasmeruje.
2) Nuž, pozrite ešte trochu na toto miesto; hľaďte, ako otroci vlečú na početných kárach veľké sudy a bedne ku brehu. Pozrite sem na jednu ťažkú vozu podobnú káru, ako je naložená ako malá hora debnami; hľaďte, ako je pred touto károu zapriahnutých ako voly asi 40 otrokov a dozorcovia otrokov ich nútia ranami bičom ku urýchleniu dovozu, a ako na každej strane tejto vozovej hory musí ju spústa otrokov chrániť vidlami a povrazmi pred prevrhnutím, a ihneď keď sa voz čo i len nepatrne nahne, zamáva nad ich šijami ukrutný bič.
3) A hľaďte, teraz sa už priblížili dosť blízko ku brehu; s vozom to šlo dobre. Ale nepozorovali ste, že jedno koleso vozu podľahlo tiaži, láme sa a hľaďte, asi 20 otrokov leží teraz rozpučených pod veľkou tiažou až príliš mocne naloženého vozu, a s druhou polovicou, za to že voz neudržala, je strašne zle zaobchádzané a ani ťažných otrokov pri tejto príležitosti, ako vidíte, nešetria a pretože sa mocným nárazom z jednej zle pobitej debny na vrchu voza vysypali škárou sotva 3 lóty cukrovej múky, musia túto veľkú škodu zaplatiť svojim životom najmenej 3 otroci; a všetku vinu, ktorá spočíva na týchto troch hanebných dozorcoch a ich takmer nepretržitej ožratosti, musia odnášať títo nevinní baránkovia ľudstva!!! – 
4) Nuž hľaďte, teraz sa tí zúrivci dosýta nabičovali; urobí sa teda najprv nový poriadok, dopravia sa sem nové a menšie vozíky a nimi sa dopravia všetky tie debny za vytia a nariekania otrokov na breh.
5) Nuž hľaďte, všetko je sem dopravené. Angličan prevezme tovar a potvrdí jeho správnosť prítomnému účtovníkovi majiteľa cukrových plantáží.
6) Teraz však tieto debny musia byť tiež dopravené na loď, a táto práca patrí pochopiteľne tiež ku obchodu, a pripadne teda opäť k tiaži otrokov.
7) Hľaďte, ako zdvíhajú do malého plavidla často mnoho centov ťažkú debnu; ale na šťastie im žiadna do mora nepadá, čo sa mnohokrát stáva, najmä keď nejaký dozorca otrokov nalial do svojho žalúdka príliš mnoho pálenky a svojich úbohých poddaných pre skrátenie si dlhej chvíle zle týral.
8) Ak sa pri takých príležitostiach stane taká nesmierna škoda, že oslabené údy otrokov niesú schopné vydvihnúť takú debnu úplne do plavidla, takže padne do vody a i keď ju otroci ihneď vylovia a ani kvapka vody ku jej obsahu nevnikne, bývajú takí nepozorní robotníci buď takmer na smrť bičovaní, alebo mnohokrát podľa krutej nálady takých dozorcov tiež ihneď zastrelení a do mora vhodení;
9) a títo úbožiaci sú mimo všetkého nebezpečenstva až vtedy, keď bol všetok tovar šťastne nalodený, po čom sa potom samozrejme káry vezmú opäť späť, miesto debien sa na nich uložia dozorcovia a pre ich vyťaženie a potešenie musí to ísť ustavičným poklusom, ktoré to rýchle vozidlo si dokážu veľmi dobre vybaviť švihaním biča.
10) Opýtate sa asi, čo sa deje s tými rozpučenými? Hovorím vám: celkom nič, pozrite len sem a presvedčte sa očami svojho ducha, ako niektorí medzi nimi s prerazenými rukami a nohami nariekajú, kričia a vyjú a svojim spôsobom volajú o pomoc; myslíte, že sa snáď poslalo pre ránhojiča, alebo že budú dopravení do nemocnice pre otrokov?
11) Ó, mýlite sa!!! Títo ľudskí diabli poznajú omnoho rýchlejší spôsob liečenia než vy; každému sa povesí kamenná náplasť, a konečne príde k tomu na dne morskom ešte všeobecný obklad vodou a takým spôsobom sú potom na večné časy vyliečení. – 
12) Teraz sa snáď ešte opýtate, či títo klusajúci úbohí otroci, keď sa dostali so svojimi dozorcami domov, majú aspoň hodinu odpočinku, alebo snáď dokonca prestávku?
13) Ó, hľaďte, toto v tamtej zemi nieje zvykom; za to sa však častejšie stáva, ak je majiteľ príliš neľudský, že sú za svoju nepozornosť a ešte pod velením barbarského vlastníka pre jeho zadosťučinenie ešte zvlášť tyranizovaní. –
14) A chcete vedieť správny počet týchto nešťastníkov, ktorých osud vo sfére nešťastia neposkytuje vospolok žiadnych význačných rozdielov?
15) Je ich v celej severoamerickej oblasti nezávislých štátov asi jedenásť miliónov; a pod týmito otrokmi si nesmiete myslieť len samých černochov, ale medzi nimi je tiež aspoň štvrtina belochov. Pretože však zákon zakazuje biele otroctvo, bývajú bieli otroci zvlášť začiernení a „načiernení.”
16) Nuž, keď sme boli teraz všetko ako-tak preskúmali, vstúpme teda teraz tiež na loď, ktorá, ako vidíte, pripravená odplávať vychádza práve z prístavu. Pozrite, ako námorníci, podobne ako povrazolezci, konajú na rahnách svoje ekvilibristické cvičenia;
17) pozorujte trochu tieto morom opálené tváre, ktorých nahota je pokrytá len nanajvýš chatrnými zdrapmi. Hľaďte, ako neľudsky, zdivočene vyzerajú, akoby prináležali inému druhu bytostí, než ľudským. Hľaďte, títo ľudia sú teda oní povestní anglickí námorníci.
18) Ó, ľudstvo!!! do akých hlbín ťa uvrhlo tvoje svetáctvo!!! Aké vzdialené si odo Mňa, Prazdroja života, a ako blízko si pri priepasti večnej záhuby! Teba hlbiny mora nedesia; Moje búrky márne hučia a burácajú okolo tvojho čela; nepoznáš už nikoho nad sebou, než samo seba! Pozeráš síce strnulo svojim domnelým bystrozrakom ďaleko nad klamnú hladinu vĺn.
19) Prorokuješ búrku, a poznáš všetky úskalia a plytčiny v mori. Bezstarostne plávaš medzi životom a smrťou na ľahkých doskách skrz neprehľadné priepasti na kolísajúcej sa hladine od jednej strany svetovej ku druhej; ale nepovážiš, že Ja, nie už tvoj Otec ale tvoj neúprosný sudca sa rovnako nachádzam na palube tvojho plávajúceho paláca z dosák.
20) Tebe je tá cesta známa a z brázd mora iste poznávaš svoju cestu; hľa, tvoj čas je na konci. Ja sa dotýkam prstom hlbín Zeme a zatiaľ čo ty ničoho netušíš, položil som na tvoju cestu nové úskalia, ktoré nepoznáš, a Ja neviditeľný kormidelník poznám iste tvoju biednu zlátaninu, túto ohyzdnú skriňu, ktorá je úplne napchaná neporiadkom tvojich hanebných nádejí, aby o nové tvrdé priečelie tebe neznámych úskalí stroskotala a teba tiež zahubila. –
21) Ó, hľaďte, táto naložená loď beží teraz práve do náruče toho neznámeho úskalia. Pozrite, a nedeste sa, ako ju vietor ženie rýchlo ako šíp. Oni ničoho netušia; lebo Ja som im úskalie nad vodnú hladinu nepozdvihol.
22) Ale teraz hľaďte, ešte dva okamihy a ona biedna loď i so svojim celým obsahom leží v troskách. Pozrite len sem! Hľa, teraz narazila veľmi mocne priaďou na úskalie. Hľaďte, ako sa priaď úplne roztrieštila a ako loď začína klesať; hľaďte, ako sa títo námorníci namáhajú, aby odviazali člny visiace na veľkej lodi a hľaďte, ako niektorí s najväčšou rýchlosťou schytávajú dosky a plávajúc vo vode, zrážajú dohromady pramicu.
23) Hľaďte vrak trčí na tomto úskalí a množstvo ľudí primyká sa k lodným rebrám čnejúcich nad vodnou hladinu, menšie množstvo pláva na chatrných plavidlách v ústrety istej smrti; ale kapitán a majiteľ tovaru chúlia sa na nahor trčiacom stožiari a zápasia v najväčšom zúfalstve už tretí deň po stroskotaní lode so smrťou; a rovnako i ostatní cestujúci na lodnej kostre.
24) A myslíte, že jeden z týchto ľudí Mňa prosí úpenlivo o akúkoľvek pomoc? Kdežeby, pozerajú strnulo na rozsiahle šíre more či by sa ich zrakom neukázalo nejaké plavidlo. Avšak márne je ich vyzeranie; lebo Ja už ostatné plavidlá dokážem múdro riadiť tak, aby sa do blízkosti tohto miesta tak skoro nedostali.
25) Nuž pozrite sem, ako tí dvaja chúliaci sa pri stožiare spolu zápasia; budete sa domnievať, že týmto zápasom sa tým pevnejšie prichytia stožiara. Ale tento zápas vyznačuje sa niečím iným a nazýva sa: hladomor!! a tu chce jeden usmrtiť druhého, aby mal čo jesť.
26) A pozrite na rebrá lode; tu môžete už vidieť takú hostinu, ako iný anglický kupec s veľkou dychtivosťou požiera svojej drahej žene prsia, ktorá sa k nemu bola primkla.
27) A hľaďte, toto vzájomné požieranie pokračuje obyčajne ďalej až na jedného, a tento jeden sa pustí na koniec ešte sám do seba a požiera sa tak ďaleko, kam sa môže dosiahnuť, a táto scéna končí po nemnohých hodinách obyčajne vykrvácaním. – 
28) Čo sa týka kostí, bývajú čo najviac ohlodané a čo zostáva, hádže sa potom často s preklínaním do mora. –
29) A pretože tu teraz už nemáme čo prežiť a vidieť, budeme sledovať ešte tri člny a uvidíme, ako to tam dopadá! –
30) Nuž hľa tu je už jeden; hľaďte, krčia sa v ňom však len tri ľudské, viacej mŕtvolám podobné bytosti; sú to traja hrdinovia, ktorí vyhodiac ostatnú spoločnosť do vody, učinili si zákonom, že sa navzájom nezožerú a teraz, sotva už žijúci, prenechajú sa slepej náhode.
31) Aby ste sa nemuseli u týchto troch dlhšie zdržovať, skoro to s nimi ukončíme; hľa, mocná vlna bije na slabý čln a dobromyseľný žralok čaká už túžobne na obsah tohto člna, ktorý už dlho ako verný spoločník sprevádzal.
32) A teraz hľa, vlna vykonala svoju službu, a žralok pohltil túžobne očakávanú korisť a tak ani tu už nič neuvidíme a preto vyhľadáme iný z týchto člnov.
33) Teraz si pomyslíte, kde sa asi čln nachádza; Ja však vravím vám, nestarajte sa, kto so Mnou hľadá, tomu nájdenie ťažké nebude. Nuž, pozrite sem, je už tu! Spočítajte ľudi, ktorí sú v ňom; nebude vám za ťažko onu scénu rozpoznať.
34) Prečo teda nepočítate ? - Hovoríte, nikoho nevidíme. Pristúpte len bližšie sem, a pozrite do onoho kymácajúceho sa vraku; nevidíte nič iné než ohlodané kosti, a predsa je iba desiaty deň po stroskotaní lode! Radi by ste teraz dobre vedeli, kam sa podel ten posledný, ktorý ich ohlodal, pretože sa zaiste nemohol sám na holú kosť požrať?
35) Nuž, pozrite sa trochu nabok; tu vidíte v západnejšej polovici tabule vyčnievajú nad morskú hladinu niekoľko málo siahov rozľahlé, machom pokryté skaliská.
36) Hľaďte, tu uprostred tohto nadmieru malého ostrovčeka, zúfalo sa chúli a zhŕňa mach s trochou trávy a vkladá si to do úst. Hľaďte, toto je teda údel tohto posledného, a ten je tiež jediný, ktorého zo všetkých trosečníkov ešte žijúceho, prijme za dva dni iná loď, aby priniesol správu čo sa tu stalo; a on je tiež jediným, ktorý si aspoň na tomto ostrove začal na Mňa trochu spomínať.
37) A tak nechajme ho tu čakať na jeho záchranu a teraz uvidíme, kde sa ona pramica nachádza. Nuže pozrite sem; tu pláva tá pramica! Hľaďte, ani tu už nieto človeka ale len niekoľko kostí je pripevnených povrazom ku doske a tamto uprostred pramice je zároveň zazátkovaná čierna fľaša.
38) Ten posledný spísal totiž zánik lode i svoj vlastný a upevnil fľašu i so spisom povrazom rovnako ku doske, pri čom neopatrne, súc zoslabnutý, klesol jednou nohou do vody a tak sa ešte po nejakú dobu držiac sa rukami udržal, až mu opäť labužnícky žralok utrhol polku tela, a na konec zožral i druhú polovicu.
39) Nuž hľa, s našou plavbou sme teraz celkom na konci; a pretože tu podľa vášho úslovia stratila dokonca i smrť svoje práva, pretože tu už ničoho niet, vzdáme sa i my svojho práva pozerať sa, a pretože nám smrť všetko spred očí ulúpila, rozhliadneme sa trochu ďalej na našu tabuľu predstavujúcu vodu, - či tu nebude možno nájsť niečo pozoruhodné plávajúce už pripravené pre vás uvidieť.
40) Nuž, pozrite sem! Práve sem pláve anglická, radová loď; okrem námorníkov a kormidelníka nemožno na palube uvidieť nič žijúceho. Radi by ste asi teraz vedeli, čo jej nadechtované brvná uzatváraju?
41) Nuž, pozrite sem! Ja teraz zahrmím nad touto loďou „efeta”, a ihneď sa stane loď ako sklo priehľadná a jej obsah bude vám biť dosť hrozne do očí; a tak teda hovorím: Efeta! 42) Pozrite teraz, a posúďte čo to tu je; hľa, v spodných priestoroch lode vidíte zo tristo ľudí v ťažkých okovách, oboch pohlaví, takmer celkom nahých; pozorujte ich telá, aké sú vychudnuté, počítajte ony krvné podliatiny a pozorujte onu biednu stravu, ktorá je im poskytovaná nie azda zo dňa na deň, ale z týzdňa na týždeň pre osobu v množstve sotva tri a pol libry ťažkého chleba ako kameň, vedľa mazového džbánu zhnitej vody.
43) Hľaďte, ako tamto v kúte zostarnutý muž, o ktorého nohy sa pokúšalo už niekoľko krýs, prosí vstupujúceho dozorcu väzňov o smrť; pozrite, tamto v inom kúte na naozajstnú, podľa vášho pojmu o kráse, ženskú „Venušu”, okolo ktorej mäkkých paží sú dané okovy, ako úzkostlivo kričí a úpenlivo prosí, aby ju hodili do mora, alebo aby jej aspoň jednu ruku uvoľnili, aby si mohla štipľavé výkaly z nosu odstrániť.
44) Čo však činí strážnik? Vezme ostrú metlu a drží jej ju pod nosom, aby sa očistila; takýmto spôsobom ju poškriabe a pomaže celú tvár, takže je nakoniec plná vredov a hnisu. A keď si na také zaobchádzanie narieka, býva okrem toho ešte potrestaná.
45) Pozrite dole ku jej nohám. Ó, tie nežné nôžky! V akej veľkej vážnosti boli ešte pred tromi týždňami u istého chlípneho a bohatého anglického hýrivca; ale, pretože boli jeho hojné sľuby málo platné, aby toto dievča zviedli, dokázala si podlosť jeho pomsty nájsť priechod tým, že vymyslenou, predstieranou krádežou priviedol tajným podplatením prísažného sudcu toto úbohé dievča tam, kde ju práve teraz vidíte.
46) A ako je táto úbožiačka tu deportovaná ako zločinec, tak je tomu ešte s niekoľkými inými v tejto spoločnosti a pozrite tamto práve v protiľahlom kúte na priviazaného, ešte dosť mladého človeka, ktorý, pretože bol jediným dedičom bohatého muža, bol sem po smrti svojho otca vlastnou matkou privedený, pomocou jej hanebného milenca.
47) My nebudeme jeho záležitosť ďalej sledovať, ale poohliadneme sa na ony krásne nežné nohy našej zajatej krásavice. Hľaďte, ako horlivo skáču, aby sa ubránili lodnej hávedi, aby sa tiež nepustila do jej nôh, ako do nôh onoho starca; a pozrite len dole, ešte hlbšie ku jej nohám, ako si už svojou usilovnosťou upravila celý vankúš z krýs!
48) A myslíte, že tie lenivé lodné beštie zišli dole, aby odstránili z lode aspoň usmrtenú háveď? Ó, kdežeby, toto neučinia; radšej denne vydymujú túto nešťastnú časť lode dechtom, aby tým predišli prípadnej lodnej nemoci.
49) Vy si pravdaže pomyslíte, že taká neľudskosť presahuje každé chápanie, a že lekári a kňazi sa musia postarať o to, aby boli zachované príslušné vonkajšie zákony.
50) Ja však hovorím vám, že v Anglicku každá loď, ihneď ako opustí prístav, nemá iné zákony, než len živý zákon kapitánov a že to netrvá dlho a všetky úrady na lodi ťahajú za jeden povraz, a tak pod jednou a tou istou palubou vládne tiež často len jedna, zlomyseľnosť, takže neni viac potrebné, než ako tomu bolo práve tu, že ak sa nepoddá taká mladá krasavica divokým vášňam často opitého veliteľstva, a ak sa nedá použiť ku všemožným chlípnym hanebnostiam, je jej pre tento svet vyslovený poľutovania hodný rozsudok. - Hľaďte, teraz už poznávate prečo se ona háveď z lode neodstraňuje.
51) Ale to ešte nieje to jediné, čo musí taká deportovaná úbožiačka znášať, okrem toho ju jej súdruhovia a súdružky často s krikom čo najstrašnejšie preklínajú, že to záležalo len na nej, aby im učinila osud znesiteľnejší.
52) A rozhliadnite sa ešte trochu navôkol v týchto smútočných kabínach, a pozrite teraz nahor do skejúcich sa kabín lodných pánov; hľaďte, ako sú tam na mol opití!
53) Z ich pohárov tryská šumiace víno; všetci kričia, nech žije veliteľ, a jeden z nich kričí tiež: Nech žije naša krásna zajatkyňa! A všetci ako šialenstvom jatí kričia s ním.
54) A hľaďte, teraz dávajú náčelníci hlavy dokopy; pýtate sa čo asi zamýšľajú? Nestarajte sa o toto tajomstvo; lebo neobsahuje nič iné než len ľstivý úskok, ako túto úbohú krásavicu získať.
55) A čo myslíte v čom asi záleží tento úskok? Hľaďte, tento úskok nezáleží v ničom inom než len v tomto: táto spanilá bude teraz od svojich pút ihneď oslobodená a ihneď bude daná do účinného lekárskeho ošetrenia; až sa opäť zotaví bude jej učinená formálna ponuka k sobášu, ktorou sa bude môcť stať ženou toho či onoho vlastníka lode.
56) Úbožiačka nespozná prefíkaný podvod,pekelným mučením v podpalubí príliš zdesená a zaviaže sa pri falošnom požehnaní, nie azda onoho duchovného, avšak prezlečeného lodného vojaka; na tento spôsob bude potrebovať žiarivého manžela a v noci pristúpi na jeho miesta podľa zlovôle ďalší a takto sa naša úbohá zajatkyňa stane nevedomky lodnou neviestkou.
57) Pravdaže jej žalúdku nebude nič chýbať a tak bude v šťastnej predstave, že tu učinila šťastie; ale oči jej budú otvorené až v zátoke Botany na pobreží Austrálie, kde bude podobne ako ostatní zločinci vydaná doživotnému bičovaniu. Osud tejto nešťastnice nasleduje v siedmej hodine.

7. Siedma hodina

Objasnená Austrália. Pristátie vyhnancov v kolónii zločincov v zátoke. Botany. Prijatie a zaobchádzanie, život a pomery tam, alebo kde je tu ešte stopa Božskej iskry, to jest v pravde vznešeného. N.B. v kultúre ľudstva. Kliatba lakomosti.

1) Keď sme boli náležite prehliadli loď, ktorej význam vám istotne nebude nikdy v cudzom, v jej hroznom spôsobe jednania, opustíme ju a postúpime ďalej a povšimneme si trochu najprv štyri pomenovanej zeme, ktorá sa podľa vášho určovania rozkladá medzi 131. a 171. stupňom východnej dĺžky ako i medzi 10. a 30. stupňom južnej šírky.
2) Lebo toto je vám tu nutné, pretože ste ešte s vlastnosťami, rozdelením ako i s klimatickými pomermi tam, čo najmenej oboznámení a tak teda pozrite sem na túto vám dobre známu tabuľu!
3) Zem, ktorá se vám predstavuje, len sa na ňu dobre pozrite, je vlastná Austrália, Južná India, Oceánia a Polynézia. Pozrite na južnú časť tejto zeme, ako pozostáva ešte z neprehľadných bažín a močiarov, v ktorých, ak náležite zaostríte svoj zrak, objavíte bezpočetné množstvo jedovatých netvorov a všelijakej hávede.
4) A hľaďte, ako sa tu ďalej na juh tiahne množstvo korálových okružných ostrovov, tiahnucich sa takmer až k oblasti južného pólu; z toho dôvodu nemožno južné pobrežie tejto zeme oboplávať, a rovnako tiež na pevnine nemožno dosiahnuť toto južné pobrežie, ktoré vlastne ani pobrežím nieje, a jeho povahu prabádať.
5) Toto preskúmanie stáva sa tým ťažšie, že táto zem, pozostáva väčšinou z neprehľadných rovín, ktoré iba tu a tam sú prerušené malými nepatrnými pahorkami; lebo význačných hôr v tejto zemi vôbec niet, až na niekoľko korálových bridlicových skál na pobreží.
6) Táto doposiaľ známa zem má na svojej pevnine plochu takmer 200.000 štvorcových míl, a na tejto ploche sídlia asi dva milióny a asi 60.000 ľudí.
7) Najobývanejšie územie pod menom: Karpenteria, Arehmesland, Witsland, Edelsland, Eintrachtsland, Leuwiesland, Nuytsland, Flintersland, Baudinsgsland, Grantsland a ešte niekoľko známych mien, na ktorých pravdaže nezáleží. -
8) Na tomto východnom pobreží nachádza sa prístavisko pod menom „Botanybai”, na ktorom to mieste v priebehu sotva 10 rokov až do dnešného okamihu vylodili Angličania už asi l70.000 zločincov, ktorí boli odtiaľto rozdelení do rôznych území.
9) Nielen jedine toto východné pobrežie má však toto určenie, ale tiež na západe budú teraz takmer mimoriadne deportovaní vylodení.
10) Hľa, rieka, ktorá sa tu vlieva do mora; je to takzvaná labutia rieka, a na jej brehoch vidíte tiež vybudované dosť veľké mesto, z ktorého sa teraz vykonáva kolonizácia privedenými zločincami; ale s omnoho horším výsledkom než na pobreží východnom; lebo sem bývajú predaní obyčajne len najhorší darebáci Anglicka, za protikorisť Holanďanov a Nízkozemcov, ktorým toto pobrežie patrí, aby tu obrábali nanajvýš nehostinnú krajinu.
11) Na východnom pobreží, menovite na Botanybai je už dlhšiu dobu postavené mesto; nazýva se Sidney, podobne ako celé pobrežie Nového Južného Walesu.
12) Všimnite si však nateraz len západné miesta; lebo až uvidíme našu loď pristáť v Botanybai, odoberieme sa sem, kde mučenie ľudí je nepredstaviteľne horšie, než na pobreží východnom.
13) Skôr však než si povšimneme tento hlavný výjav, zoznámim vás bližšie s vlastnou zemou, aby ste si potom ľahšie mohli učiniť skutočný pojem o tom, čo to znamená a čo sa tým chce povedať, keď je sem niekto deportovaný, buď ako vinný alebo ako rovnako celkom nevinný. -
14) Nuž pozrite sem, ako to vyzerá vnútri zeme! Domnievate sa, že tieto neprehľadné nivy niesú vášmu oku ničím iným než len samé kroviny.
15) Ó kdežeby, hovorím Ja; to je tráva a nemusíte sa diviť, ak tu miestami uvidíte trávu 3 až 4 výšky muža vysokú.
16) Táto tráva je podobná tak zvanému morskému rákosiu a nemožno ju inak vyplieniť, než len že vyschne ohňom. Oheň musí však byť zapálený v dobe, kedy vanú vetry od severu; lebo vetry z juhu oheň uhasia.
17) Radi by ste tiež videli stromový les; ale takových lesov tu je len veľmi málo, a stromy, ktoré tu rastú najmä smerom k južnejším oblastiam, sú často sotva tak veľké a vysoké ako mnohá tráva, a prinášajú veľmi málo požívateľného ovocia.
18) V severnej časti, ako i na východnom pobreží sú už pravdaže často aj iné sady, ktorým sa však vospolok dobre nedarí a pozvoľne menia tiež zrejme svoju povahu.
19) A tak hrušky bývajú často celkom drevnaté a pri stopke širšie než pri korune. Čerešniam rastú kôstky často vonku na šupke a vlastný plod je vodnatý; a podobných vám azda podivne znejúcich zmien vykazujú aj iné výsadby. Najlepšie sa ešte darí málo vám známim hadím orechom, ako i na severnom pobreží kokosovým orechom, indiánskym figám, tak zvanému svätojánskemu chlebu a istému druhu melónovitých sliviek.
20) Musí sa vynaložiť mnoho starostlivosti, aby zmienené hadie orechy neboli popichané istým červeným hmyzom; ak padne taký popichaný orech do zeme, vyrastie z neho znetvorená, nanajvýš jedovatá rastlina, ktorá je desaťkrát horšia, než takzvané bohonupas; lebo hneď ako vyženie lístky čo i len 1 črievicu vysoké nad zemou, vydávajú zo seba také prudké, pustošiace jedovaté výpary, že usmrcujú nielen všetky zvieratá a ľudí, ktorí sa k nim priblížia, ale spôsobujú tiež v okruhu 1 hodiny medzi rastlinami tak náhle spustošenie, že už v krátkej dobe sa nedarí ani kamennej machovej rastline, ale všetko vyschne na popol.
21) Je ešte šťastím, že táto rastlina nežije dlhšie než 1/2 roku, ale zimou opäť hynie, a tým sa stáva neškodnou.
22) A teraz keď sme si trochu pozreli svet rastlín, povšimneme si ešte krátko zvierat. -
23) Predovšetkým vidíte, ako sa vo vzduchu hemžia veľké biele orly, ktoré silou a hybkosťou predstihujú všetko svojho druhu; ich lúpeživosť je najmä v dobe zimnej taká veľká, že hlbšie v nútri zeme napadajú ľudí ako lietajúci vlci.
24) Vedľa nich je ešte iný druh zlomyseľných vtákov, ktoré vyzerajú takmer ako pštros; namiesto peria majú srsť, a niektoré nemajú celkom žiadne krídla, iné potom majú krídla ako netopier. -
25) Tieto vtáky majú nohy často nad siahu dlhé, a môžu pomocou nich tak rýchlo behať, že ľahko prejdú desať míľ za hodinu. Ak dostihnú svoju korisť, zrazia ju nohou k zemi a pustia sa potom do svojho pripraveného jedla. -
26) Okrem iného si ešte môžme všimnúť štvornohého, silným zobákom vybaveného cicavca; vtáčí vlk bolo by jeho správne meno! Toto zviera je svojim spôsobom ukrutnejšie než akýkoľvek tiger.
27) Čo sa potom týka pôdy a močiarov je táto zem skutočnou vlasťou hadov, jašteríc každého druhu, z ktorých je veľmi mnoho druhov vybavených krídlami a ktoré pravdaže niesú všetky jedovaté, ale sú predsa viac menej škodlivé.
28) Vo vnútrozemí sa často vyskytuje veľký druh veľmi jedovatých netopierov, ktoré svojim pohľadom pôsobia ešte omamnejšie než štrkáč, takže koho si taký netopier vyhliadol, padne ihneď, akoby silným nápojom omámený, k zemi, a ak mu niekto nepríde na pomoc a trepotajúceho sa netopiera neskolí, vysaje mu ihneď poslednú kvapku krvi a nasýtený, odlieta potom odtiaľto, jasne pískajúc. -
29) Čo sa týka podnebia, je toto pravým chameleónom; lebo až na niektoré východné a severné krajiny je podnebie tak premenlivé, že v mnohých krajinách okúsi človek za jeden deň všetkých pät pásiem.
30) Prečo toto všetko je tu tak podivne utvorené, bude vám už vo vašej dobe oznámené; ale zatiaľ si môžete pamätať toľko, že Ja som s určitými krajmi spojil celkom iné účely, nežli aby boli hanebnou chamtivosťou ľudí predčasne násilne narúšané.
31) Ak však vnikajú ľudia vo svojej šialenosti predčasne do zemí, ktoré sú ešte nedozreté, potom sa im deje právom, ak sa im vodí ako nanajvýš zanedbaným deťom, ktoré požívajú nezrelé ovocie a jedovaté bobule.
32) Avšak, ako už bolo povedané, pri najbližšej príležitosti bude vám o tom oznámené viacej. A teraz hľaďte, zatiaľ čo sme sa prechádzali v tejto zemi, zakotvila vám už známa loď v prístave Botany, a hľa, už je tu. Lebo ak má niekto všetko pred sebou v jednom obraze, nepotrebuje dlhé cesty, aby bol na určitom mieste. - 
33) Nuže, prizrite sa len pekne dôkladne! Ja opäť hovorím ono Efeta, a hľaďte, loď se stala presne už opäť do základu priehľadnou. Predovšetkým pozrite sa celkom presne na našu spanilú takpovediac manželku! Pohleďte, aká je zoslabnutá, takže sa ani nepokúša zdvihnúť zo svojho miesta. Teraz poďte trochu do kabíny toho kapitána.
34) Hľaďte, ako tu s ním už traja kolonisti prezerajú zoznamy, a to v prítomnosti tamojšieho guvernéra. Nuž hľaďte, 20 ich bolo škrtnutých, medzi nimi je takisto náš starec, ale naša spanilá vyškrtnutá nieje.
35) Hľaďte, teraz sú zoznamy guvernérom a kolonistami podpísané a potvrdené, a strážcovia zajatcov uberajú sa teraz dolu, uvolňujú spútaných, zväzujúc im ruky na chrbte, a takto ich ženú nahor na palubu lode. - 
36) Teraz hľaďte, títo strážcovia väzňov vstupujú tiež do miestnosti našej krásavice, oznámia jej osud, olúpia ju o šaty, a zviažu tejto do zúfalej mdloby nad tým upadnutej rovnako ruky na chrbte a vlečú ju ku tým ostatným hore na palubu. 
37) Hľaďte, ako tu pred jej domnelým manželom, padá na zem a všetkou mocou a silou, aká je len ženskému srdcu možná, ho prosí, a všemožne mu uvádza, ako bola nevinná na toto miesto hrôzy odsúdená, a ako on hanebne využil jej nešťastie, tým že ju, ktorá bola čistá ako slnko, použil horšie než nejakú anglickú neviestku námorníckeho bordelu. - 
38) Pozrite sem, a zoberte si príklad z človeka, ktorý sa priznáva ku kresťanskému náboženstvu!! - Hľa, ako veľkopánsky prikazuje strážcovi väzňov, aby kričiacej beštii zapchal ústa, a ak sa nebude chovať celkom pokojne ako tí druhí, aby jej dal ihneď 30 rán bičom.
39) Pozrite však na účinok jej prosby! Pozrite, ako ju dvaja drábi priväzujú povrazom cez prsia a nohy ku menšiemu stožiaru a pozrite ako je ona úbohá nešťastnica hanebne ukrutne strážcom väzňov bičovaná. -
40) Nuž hľaďte, keď boli jej nohy od hora až dole ostrým bičom celkom dobité, je odviazaná ihneď s ostatnými zločincami spustená po hlave cez palubu do menších lodí, a takto krvácajúca privedená do nešťastnej zeme a hneď guvernérom pridelená pre služby dotyčnému kolonistovi. 
41) A myslíte, že bola daná do nemocnice? Ó, mýlite sa! Náplasť na také rany nepozostáva z ničoho iného, než že sa smie posadiť na pol hodiny do mora kde je plytko. Taký je tamojší slávny spôsob liečenia. Pomáha síce! Ale predstavte si tú pálčivú bolesť, najmä u takého citlivého dievčaťa! 
42) Nuž, tu sme hotoví. Len sa ešte trochu pozrieme, čo sa teraz s týmito nešťastníkmi robí ďalej. Hľaďte, hlbšie do vnútrozemia, podľa vášho počítania asi sto míľ od pobrežia; vidíte, ako títo úbožiaci musia svojim náčiním pod vedením mnohých dozorcov bojovať so všetkými vám podľa popisu tejto zeme trochu známymi zlami; ako stoja zároveň medzi dvoma ohňami. 
43) Tu skutočne platí podľa vášho príslovia: Vtáčik žer alebo zomri (Vogel friss oder stirb !) Čo si taký popredný kolonista robí z toho, či je 20 alebo 30 jeho väčšinou ešte spútaných poddaných hadmi zožratých, alebo či sa v tráve často siahu vysokej potopia do náhle prelomenej bažiny, alebo či je ten či onen známymi orlami napadnutý a rozdriapaný, alebo či ich ešte viacero zahynie pri plienení niekde vyklíčenej známej vám jedovatej rastliny. 
44) Hľaďte, to všetko takého kolonistu pramálo trápi; lebo o jeho dom je dostatočne postarané tiež bez týchto novo príchozích robotníkov. 
45) Ak však môže takým novým pokusom o preniknutie vpred vyzískať opäť značný diel zeme, je mu to vhod; ak sa to však napriek všetkým ukrutným pokusom nepodarí, nič si z toho nerobí; lebo je, ako sám hovorieva, beztoho zaopatrený.
46) Domnievate sa azda, že keď títo zločinci zúrodnia nový kus zeme, je tomu či onomu prepožičaná do prenájmu? 
47) Ó, kdežeby, vravím Ja; taký kolonista používa túto zem na celkom iné účely. Dá síce tu a tam vybudovať pracovnú chyžu; ale čokoľvek pôda vynesie, patrí od A až do Z jemu. 
48) Robotníci nemajú nič iného než len nanajvýš biednu, sotva požívateľnú stravu, a ak nechcú celkom umrieť hladom, chytávajú mnohokrát hady a jašterky, odrážajú im hlavy, a pečú ich na ohni zo slamy a požívajú toto mäso s najväčšou chuťou; lebo tu platí v pravde tiež opäť podľa vášho príslovia: hlad je najlepší kuchár. 
49) Áno, tento hlad zachádza u niektorých často tak ďaleko, že si nedajú ani toľko času, aby takého hada upiekli, ale ak sú hlava, kôže a vnútornosti odňaté, býva ihneď požívaný. 
50) Nové súženie pre týchto úbožiakov je ešte to, že narážajú, najmä v severnej časti na praobyvateľov, ktorí sú dobrými lukostrelcami, a zaháňajú ich otrávenými šípmi, alebo ich zajmú a surových zjedia. 
51) Hľaďte, takéto nespočetné a nesmierne príjemnosti musia tu títo úbožiaci znášať; a tresty, ktoré ešte okrem toho obdržia od svojich veliteľov a predstavených, a ktoré sú ešte ďaleko neľudskejšie, než je tomu u severoameričanov, nemožno tu ku všeobecným pohromám ani prirovnať. 
52) A hľaďte, tak je i naša úbožiačka už tiež tu pri práci kosenia trávy. U vás je sekanie trávy prácou obveseľujúcou; ale tu majú robotníci čo robiť so skutočnými pralesmi trávy, v ktorých nepreniknuteľných húštinách sídli najmä v letnej dobe nespočetný počet mocne pichajúceho hmyzu, ktorý sa potom vrhá na týchto nahých robotníkov tak, že po niekoľkých dňoch nezostane z nich už nič iného než len súvislá kostra. 
53) Ale ak sa toto kultivovanie deje v zime, a to ohňom, stáva sa nezriedka, že oheň býva často tak mocný, že sa plamene suchou travou po zemi valia často na hodiny cesty ďaleko; a ak sa tí úbohí podpaľači nedajú dosť rýchlo na útek, bývajú buď celkom spálení, alebo často po celom tele značne ohňom popálení. 
54) Najhoršie je však to, že keď sa niekde oheň udusil, musia potom úbohí podpaľači bežať často celé hodiny po často doposiaľ rozžeravenom popole, aby znova rozdúchavali oheň tam, kde bol udusený. 
55) Je im síce dovolené priviazať si akési doštičky na chodidlá, ale tie často zhoria už v polovici behu, a potom je to jedno, ich chodidlá sa im spália napriek tomu často až na kosť. 
56) Iných, ešte nespočetných utrpení a nemocí, ktoré sú v tejto zemi domovom, nechceme ani spomínať!!! O západnom pobreží nemusím vám už nič viac hovoriť, než jedine to, že je to tam desaťkrát neľudskejšie než na východnom a z toho dôvodu tam kolonizácia veľmi zle pokračuje. 
57) Hľaďte, toto všetko nezaviňuje nič iného, než len hanebná chamtivosť „mravných” a dokonca „kresťanských” ľudí. 
58) Že sa Ja teraz ku týmto ohavnostiam už nemôžem dlhšie prizerať, pochopíte ľahko bez veľkého premýšľania; lebo vpravde, ľudia hromadia svoje hriechy už až do tretieho neba.
59) Viac vám hovoriť nemusím. A tak teda pre dnešok Amen; ôsma hodina vám oznámi ešte niečo väčšie a pozoruhodnejšie!

8. Ôsma hodina

Návšteva Polynézie. Pokyn o veku Austrálie a Novej Guineje. Duchovné týranie dobromyseľných ostrovanov politikou anglického kramárskeho ducha alebo najhoršie ohavnosti. Otaheity.

1) Keď sme boli nahliadli a prehliadli pevninu Austrálie, učiníme ešte krátku návštevu význačnejším ostrovom, aby sme tiež videli, ako to tam vyzerá. 
2) Povedal som len o tých významnejších ostrovných štátoch, pretože vo veľkom mori je ešte mnoho nespočetných malých ostrovov, ktoré však sú vospolok ovládané buď z pevniny, alebo tiež z väčších štátov ostrovných. 
3) Lebo vpravde, sotva by ste našli nemnoho nad tisíc malých ostrovčekov v oceáne, ktoré by boli vám známym hlavným európskym despotickým štátom obhliadané a očuchávané. 
4) A tento hlavný svetový sliedivý národ ponechal viac menej na pokoji len ony ostrovčeky, kde sa čo najpresnejším prehľadávaním presvedčil, že tam niet pre jeho krysie zuby už nič na ohlodávanie.
5) Pozrite len sem na túto tabuľu; rozviniem pred vašimi očami celú Zemi od pólu k pólu, a nemá vám byť ani jediný bod utajený. 
6) Pozrite sem ! Na onu velký úsek medzi Áziou, Austráliou a Amerikou; pozrite na množstvo ostrovčekov, ako vykukujú nad veľkú vodnú hladinu ako hviezdy na oblohe! Aby ste si však mohli učiniť pojem o kupcovskej chamtivosti tohoto svetového sliedivého národa, pripojím tiež písomne mená ku každému ostrovu, ako im boli dané chamtivými objaviteľmi! 
7) Nuž teraz čítajte! Pozrite na všetky tie doposiaľ ešte tak nehostinné, najodľahlejšie kúty Zeme! Pozrite len na písmo, a ihneď sa presvedčíte, ktorému národu Zeme sú všetky podnebia prístupné. Lebo títo ľudia si z toho nič nerobia, či im pod rovníkom zhoria horúčavou plachty, alebo či na druhej strane tri štvrtiny roka zamrznú medzi ľadovcami, a ich lode ležia často na mnoho siah pod snehom zaviate a pochované. 
8) Krátko a dobre, nájdete len málo iných mien než sú mená týchto svetových peňazomencov. Preto sa ešte vydáme k významným ostrovným štátom, aby sme si všimli počínania tohoto národa.
9) Pozrite teda na východnú časť severne na značne veľký ostrov pod menom Nová Guinea. Tento ostrov sa počíta rovnako k Austrálii. Má tiež len málo hôr, a čo do vzniku je mladší ešte než Austrália; lebo Austrália je stará iba sotva niečo vyše 3000 rokov; ostrov Guinea je potom takmer o 700 rokov mladší než Austrália. 
10) Táto zem bola však objavená niekoľkými ázijskými národmi omnoho skôr než Austrália; a tak ju našli Angličania a tiež Holanďania už omnoho kultivovanejšiu než neskôr vlastnú pevninu Austrálie. Nebolo teda nič prirodzenejšieho, než že bol tento nález pri hrmení diel celkom bez všetkého týmto svetobažným národom zabraný. 
11) Tu zaiste nebývajú usadzovaní žiadni deportovaní; ale úbohí obyvateľia tohto ostrova niesú sami na tom takmer ani o vlas lepšie než otroci v Severnej Amerike. 
12) Títo ľudia bývajú síce do istej miery kultivovaní; ale nie azda preto, aby boli vzdelávaní v takzvanom kresťanskom náboženstve alebo v iných vedných oboroch, pre nich samotných, ale sú vzdelávaní len z toho dôvodu, z ktorého sa u vás cvičia divoké kone, to jest aby boli obratnejší a schopnejší pre nosenie bremien Angličanov, aby pre nich pracovali a bojovali, a keď páni hýria, dostane sa im potom rovnako čiastočnej odmeny, ktorá nieje lepšia, ale je často ešte horšia než odmena, ktorú u vás po vykonanej práci obdrží ťažný dobytok; 
13) lebo títo hlavní svetoví dohadzovači nechcú vôbec jesť chlieb v pote tváre, ale postavia sa so záhaľčivými rukami na všetkých koncoch Zeme, otvoria naširoko hubu, a nechávajú si, ako hovoríte, nespravodlivo podmanenými národmi vháňať pečených vtákov do huby. - 
14) Nuž pozrite len sem doprostred tabule; rozprestiera sa tu celý ostrov. Pozrite na robotníkov, ako takmer celkom nahí, pod žeravými lúčmi slnečnými musia vykonávať tie najťažšie práce. 
15) Hľaďte, mnohí tu lezú po stromoch, a musia z nich zbierať akýsi druh vlny, ktorá je tu omnoho krajšia a jemnejšia než vo východnej Indii; opäť tu vidíte iných, ktorí sa zaoberajú takmer dňom i nocou pestovaním cukrovej trstiny; pozrite tu opäť na iných, ktorí tu v hlbinách Zeme musia hľadať zlato a všelijaké drahokamy. 
16) Pozrite sem opäť na iných, ktorí ako ťažné zvieratá musia nosiť svojich zaháľčivých pánov v nosítkach; a pozrite tu opäť na iných, ktorí sú používaní pri stavbe pevností a veľkých skladísk, a s ktorými sa za najhorší žold často žalostne zle nakladá. 
17) Bolo by možné ešte mnoho biednych situácií pozorovať, ale ak si správne povšimnete týchto nemnohých, môže vám to postačiť, ak k tomu pridáte ešte to, že tento svetachtivý národ počína si so všetkými vydobytými ostrovnými štátmi politicky tak, ako kedysi Rimania s cudzím pohanstvom. 
18) Lebo, keď sa presvedčia, že na nejakom ostrove je dobromyseľný, pohanský národ, potom sa o kresťanstve mnoho nezmieňujú, ale nechajú sa za to poučiť o tejto pohanskej, náboženskej forme; a keď spoznali, že také úbohé náboženstvo sa pre ich svetový mešec lepšie hodí než kresťanské, potom hovoria podobne ako Môj milý Pavol: Chceme byť všetkým so všetkými, aby sme od všetkých niečo získali; pravdaže nie ako Pavol, ktorý chcel byť všetkým, aby ich získal pre Mňa, ale ako už bolo povedané, aby získali od všetkých všetko. 
19) Iba ak má nejaké pohanské náboženstvo veľmi zištné zásady, býva pravdaže kresťanské náboženstvo hlásané s najväčším delovým kalibrom; a ak tento pohanský národ prijal náboženstvo kresťanské, potom sa rozumie už samo sebou, aká všeobsiahla odmena - prináleží hlásateľom spásy. 
20) A tak teda pozrite opäť sem na tabuľu. Hľaďte, opäť iný ostrov. Nazýva sa Nová Británia, a trochu ďalej vyššie vidíte tu ešte ostrov nazývaný Nové Írsko. Myslím, že sa nebudete musieť dlho opytovať, kto sú páni týchto dvoch významných ostrovov. 
21) Hľaďte, tu ďalej nižšie je opäť jeden významný ostrov obklopený mnohými malými ostrovmi: Nová Kaledónia. Nemusíte sa pýtať, kto sú páni týchto významných pozemkov a ako to tam prebieha, pozrite sa len čiastočne smerom ku Severnej Amerike, Austrálii a Novej Guineji. 
22) Vidíte tu dolu južne vo východnej časti Austrálie značný, ale veľmi chudobný a ťažko prístupný ostrov pomenovaný: Van-Diemens-Land. Hleďte, tu to vyzerá dosť chudobne, preto je tiež Holanďanom dokonca dovolené, aby tento ostrov, i keď tiež nič iného, predsa len niesol holandské meno. 
23) Ale napriek tomuto holandskému menu vyhliadli si ho Angličania za najlepšie prístavisko. Len západná časť je otvorená Holanďanom bez cla. 
24) Čo sa však týka významného rybolovu na východe, dokážu Angličania veľmi dobre ponárať svoje siete do mora. - 
25) Teraz tento ostrov opustíme a otočíme sa značne dolu na juh; vidíte tu dva veľmi významné ostrovy vedľa seba, ktoré sú oddelené Kokovou cestou. 
26) Je to Nový Zéland; a pozrite ešte trochu južnejšie na nepatrný ostrov pod menom Cornwallis. Hľaďte, týmto ostrovom ponechali Angličania slobodnú zvrchovanosť za značný poplatok v obilí. To jest, vládcovia týchto ostrovov sú ponechaní doposiaľ vo svojom úrade, a to z rôznych dôvodov. 
27) Hlavný dôvod je ten, že týmto spôsobom vláda týchto nanajvýš odľahlých zemí Angličanov nič nestojí, a pretože im kvôli ich pohostinnému zmýšľaniu, ako už bolo predtým zmienené, veľmi vyhovuje a práve z tohto dôvodu tu činí kresťanstvo tiež nepatrné pokroky. 
28) Druhý dôvod, prečo tento svetachtivý národ nepodnikol proti týmto zemiam ešte žiadne silnejšie hrmejúce výpravy, sú s tým spojené veľké výdavky. 
29) Tretí dôvod je ten, že táto zem následkom častých búrok a mnohých úskalí a piesčin nieje ľahko prístupná veľkým lodiam.
30) A boli by tiež ešte rôzne iné zištné dôvody, prečo tieto vzdialené, ničmenej však veľmi úrodné zámorské zeme neprešli doposiaľ úplne do despotických pazúrov tohoto svetoslávneho národa. 
31) Ale teraz pozrite, tu pláva niekoľko anglických lodí napoly kupeckých a napoly vojenských, ako vidíte rovno ku týmto zemiam, pretože teraz tam už nastala žatva obilia a iných užitočných plodín. Leboť istotne dobre viete, že vaša jar je tam jeseňou. 
32) Hľaďte, a tak sa tam tieto lode dostanú práve v pravý čas. Počítajte koľko ich je? Hľaďte, dosť značná karavána, malé i veľké dohromady, v počte 170; abyste však mohli pozorovať ich počínanie, urýchlim v duchu túto plavbu. 
33) Nuž, pozrite sem; už sme na mieste deja. Hľaďte, ako títo úbohé národy, väčšinou doposiaľ praví Kainisti, ponáhľajú sa ku pobrežiu, plne zaťažení košmi a vreciami a debnami, ktoré tu Angličania výhradne pre to zanechali, aby odviedli domnelý poplatok bohom; lebo títo úbožiaci považujú týchto svetachtivcov za vyššie bytosti, ktoré zostúpili z mrakov k Zemi pomocou takýchto krásnych plávajúcich domov, aby podľa ich mienenia prijali na konci ich sveta obete, ktoré im patria. 
34) Že to sú vyššie bytosti usudzujú z toho, že z týchto domov hrmia a šľahajú mocné hromové blesky, práve tak, ako z mrakov.
35) Pretože teda vyberačom poplatkov sú tieto vlastnosti ľudu dobre známe, oznamujú svoj príchod tiež hrmením diel a keď po niekoľko týždennom pobyte všetko naložili do lodí, zaplatia potom týmto úbohým národíkom ešte veľkolepým divadlom delovými raketami, ktoré potom obyvateľom hovoria, že bohovia obdržali postačujúcu obeť. 
36) Aby však tento nález zdarma neučinil tiež niektorý iný národ, sú tieto malé ostrovy, obklopujúce ony veľké ostrovy, veľmi dobre vybavené anglickými pevnosťami. 
37) A tak sú tým tieto veľké zeme samé, akoby ustavične v zajatí; pretože na niekoľkých miestach je možné na týchto zemiach pristáť, zasadili Angličania krížom krážom svoje ohnivé krátery. 
38) Kde však je ona zem, ako už bolo povedané, neprístupná, tam stráže nepotrebuje. A tak možno týchto sveta a vody chtivých ľudí považovať i napriek suverenitu týchto zemí za vládcov od pobrežia až do vnútrozemia. 
39) Tu pravdaže ukrutnosti nečinia, t.j. svojimi otrockými bičmi a pekelnými pochodňami nešvihajú nad týmito úbožiakmi; ale Ja hovorím: Práve tu je miesto, kde sa títo ľudia sami znižujú na najväčšie obludy zeme. 
40) Lebo pokým nejaký človek tyranizuje svojich blížnych z chamtivosti a lakomosti, možno ho prirovnať ku diablovi, ktorý je púhym sluhom satana; lebo i keď je tyrania sebehoršou, je prinajmenšom aspoň isté, že tí, s ktorými bolo zle nakladané, sa aspoň do najvnútornejšej kvapky špiku pokorujú, a aspoň sa im, i keď tiež tyransky, vštepuje pojem o kresťanstve, následkom ktorého takí úbožiaci znášajú so zreteľom na Môj kríž ľahšie svoju biedu. 
41) Ale kde sa ľud z hanebnej chamtivosti od všetkého vyššieho svetla celkom odlučuje a vylučuje, a na druhej strane sa však napriek tomu lživo všetkému svetu vytrubuje, aké požehnané pokroky taký národ činí, zatiaľ čo potajme býva ponechaný v najhanebnejšej temnote, počujte, také pekelné kúsky nieje schopný ani žiaden diabol vykonať, tu musí priložiť ruku k dielu veľmajster. - 
42) Hľaďte, to je a patrí ku najväčším ohavnostiam sveta. V pravde, keby nejaký tyran počas roku pripravil najstrašnejšími mučidlami tisíc nevinných ľudí o život, takže by jeho mučenie bolo také, že by ich jazyk žiadneho človeka nebol schopný vysloviť, skôr by som mu mohol preukázať milosť, než takému netvorovi z zadku kniežaťa pekla. 
43) Vy pravdaže túto nevýslovnú ukrutnosť tak veľmi nechápete, lebo ste nevideli, ako na inom ostrove bývajú ľudia vešaní za nohy na vetvu stromu, hlavou k zemi, kde potom bývajú zvláštnym druhom malých zelených mravcov požieraní, a často na šiesty alebo siedmy deň za nevýslovných bolestí vydychujú svoj život, a pak zostávajú visieť ešte po tak dlho dokým zmienení mravci nezožrali poslednú kvapku špiku z ich kostí; 
44) Áno, hovorím, vlasy by vám na mieste ako sneh zbeleli a na hlave vstávali, keby ste na inom mieste videli, ako sú ľudia pridržiavaní na veľkých brúsnych kameňoch, až do posledného vlákna zbrusovaní, áno oči by ste nevyhnutne zatvárali, keby ste na inom ostrove našli ľudí so zviazanými rukami a nohami zavesených na vetvách stromu za pohlavné údy, a ženy zavesené na nohách mužov povrazom pretiahnutým skrze pysky. - 
45) Podobných ukrutností by som vám mohol uviesť ešte nevyčísliteľne mnoho; ale nevideli by ste v nich nič iné než len všelijaké ukrižovania, ktorými sa berie ľuďom pozemský život. - 
46) Ale hľaďte všetky tieto ukrutnosti možno považovať za sotva kvapku rosy oproti svetovému moru, ktorým je vlastne také duchovné týranie úbohého ľudstva; lebo keby niekto oddeľoval od tela jeden úd po druhom, vydržalo by telo také muky len do istého stupňa. 
47) Ak je toho pre dušu už priveľa, uvoľní sa potom okamžite od svojej schránky v spojení s duchom, a keby potom tyran telo štípal, bičoval, pálil, brúsil, a krátko podľa záľuby s ním činil seba väčšie ukrutnosti, nebolo by to nič iné, než ako keby to činil niekto z vás svojmu vyzlečenému kabátu; lebo telo je schopné bolesti len potiaľ, pokiaľ v ňom väzí duša. 
48) Hneď ako sa duša, keď jej to bolo priveľa, odporučila, potom tiež, ako už bolo povedané, všetka bolesť prestala. 
49) Avšak také týranie duše a ducha, také prospechárske prikladanie otrockých reťazí nesmrteľnému duchu, je viac, áno hovorím nekonečnekrát viac než všetky telesné ukrutnosti, ktoré na celej zemi bývajú páchané. Či myslíte, že je potom ľahké takých otrockých duchov v ich slobode potom obrátiť? 
50) Ó, hľaďte, ľudský duch je slobodný duch; a ak sa raz dal jedným smerom, kto je schopný ho zmeniť, aby ducha nezničil? 
51) A uvážte, ako je asi pri srdci Otcovi, ak sa musí ako starostlivý hospodár nečinne prizerať, ako mu krúpobitie ničí Jeho úrodu. 
52) Preto hovorím: Beda vám, tyranom, budete zdieľať svoj osud so svojimi bratmi diablami; ale nekonečnekrát beda vám, ktorí máte v rukách moc, priniesť pravé svetlo všetkým národom zeme a vy toho nečiníte, ale z mrzkej chamtivosti a svetskej žiadostivosti uvrhujete ich ešte do väčšieho bludiska. 
53) Áno hovorím ešte raz: Nekonečne krát beda vám, až pre vás príde deň odplaty: veru, obdržíte to, čo je schopné Moje Božstvo v najvnútornejšej hlbine Svojho hnevu vynájsť a vymyslieť! - Viacej nemusím hovoriť.
54) Lebo pripraviť človeka o jeho Boha, je tá najväčšia ohavnosť; viacej vám vôbec nemusím hovoriť. - 
55) Používať Moje slovo ku najnižším, chamtivým a lakomým účelom je práve tak, ako všetky predchádzajúce, ohavnosťou najväčšou; viacej vám už vôbec netreba hovoriť! - 
56) Tak tiež čo sa týka ostatných ostrovných štátov až na Japonsko, o ktorom bude pojednávať hodina deviata, je to až na jeden ostrov uprostred svetového mora pod menom Otaheity takmer to isté, ako u predošlých ostrovov. 
57) S týmto ostrovom je to tiež takmer tak, ako s Novým Zélandom; lenže tu, na niektorých miestach, zaviedli najprv európske cvičenia so zbraňou a tu a tam tiež kresťanstvo; lebo tento ostrov, akokoľvek je oproti ostatným malý, zásobuje teraz takmer všetky anglické štáty sírou a najlepším liadkom, z ktorého tiež dôvodu sú tam tiež založené veľmi značné továrne na prach; lebo pôda tohoto ostrova je takmer rýdza síra, a z tohto dôvodu je tam tiež jedna z najväčších sopiek, ktorej kráter má viacej hodín cesty v objeme, a je vždy plný žeravej lávy. 
58) A to, nech vám pre dnešnú ôsmu hodinu postačí; lebo na základe malého úvodu, ktorý som vám v tejto hodine dal ako telesne tak i duchovne, podá vám budúca, deviata hodina názornejšie správy. Amen.

9. Deviata hodina

Japonsko a jeho pomery (N.B. pred svojim precitnutím pre západnú kultúru). Znamenia poslednej doby. Spásne pokyny pre každého. Dodatok o Japonsku.

1) Po tom čo sme boli precestovali juh zeme a dobre si povšimli tamojších pomerov, pravdaže viac po stránke vnútornej než vonkajšej, vrátime sa opäť teraz ku severnej polovici zeme, a ako už bolo predbežne zmienené, učiníme krátku návštevu ostrovného štátu Japonska. 
2) Avšak ako už je známe, nebudeme potrebovať roky a mesiace, aby sme sa tam dostali, ale pozrite len sem na túto vám už dobre známu tabuľu a celý pohanský ostrovný štát rozprestiera sa už pred vaším zrakom. 
3) Pozorujte teda pobrežie; hľaďte, ako hrozivo vyčnieva zo svojho vysokého skalného cimburia spod búrlivého mora. Ak sa porozhliadnete navôkol, nájdete málo miest, ktoré by ležali v jednej rovine s hladinou mora. 
4) Hľaďte, tu na juhu je jediné miesto, kde možno pristáť, pri ktorom tiež na základe vnútorného zriadenia môže pristáť i niekoľko lodí cudzích národov. 
5) Čo sa týka ostatných nemnohých miest na pristátie pre tuzemcov, sú predovšetkým buď menej alebo často úplne neprístupné, a za druhé nieje tamojšou takzvanou najprísnejšou a najspravodlivejšou vládou dovolené, aby smel cudzinec pristáť niekde inde než len v určitom prístavisku, 
6) a to preto, aby najprv tieto miesta nemohli byť zvrhlými ľuďmi znesvätené a za druhé, pretože si cudzinci neuvedomujú veľké nebezpečenstvá týchto malých prístavných miest, a preto by nutne utrpeli nevyhnutnú škodu a záhubu. 
7) Tretí dôvod potom je ten, že pretože tento vládca sa domnieva byť jediným majiteľom všetkých umení, remesiel a tajomstiev, je v neustálom skúpom strachu, že keby toto bolo oznámené cudzincom, bolo by po jeho blahobyte; preto tiež určil len jediné miesto na pristátie, kde sa podľa jeho názoru z obzvlášť pravého súcitu obchoduje s mimoriadnymi výrobkami. 
8) Lebo on i celý národ je pevne presvedčený, že on jediný sa nachádza v strede sveta a že všetci cudzinci z celého sveta musia prichádzať k nemu nakupovať mimoriadne produkty jeho zeme, aby si z takto nadobudnutého vlastníctva mohli učiniť pojem ku akej dokonalosti dospelo ono centrálne kniežatstvo sveta; áno má skutočne takú mienku, že ľudia na ostatných miestach Zeme, niesú vôbec schopní, aby čo i len tušili, ako sa zhotovuje celkom jednoduchý trstinový košíček. 
9) A keď tiež obdrží správu, že lode cudzincov sú neobyčajne umelecky postavené, bývajú spravodajcovia po takom oznámení vždy zbití, pretože sa taký oznam považuje za urážku veličenstva; a keď tam potom vyšle jedného alebo dvoch komisárov, aby sa potajomky presvedčili, či je tá vec skutočne taká, 
10) a oni sa vrátia so správou, ktorá potvrdzuje zvesť, považuje sa také potvrdenie priamo za velezradu; lebo tento vládca povie: „Keby to nebolo niektorým z mojich poddaných cudzincom prezradené, ako by inak bolo možné, aby títo hlúpi cudzinci prišli ku tajomnému vedeckému vlastníctvu stavať si z dreva domy, ktoré by ich nosili na morských vlnách; lebo tomu rozumieme len my, vyvolený národ uprostred Zeme, 
11) a ihneď sú potom z hlavného a sídelného mesta do všetkých troch zemí vyslaní komisári, aby vo všetkej prísnosti vyšetrovali pobrežný ľud, odkiaľ vyšla zrada; 
12) a keď komisári nič nenašli, bývajú po svojom návrate poriadne dobití, a na tri roky zo služby prepustení, pričom počas tejto doby musia ozlomkrky študovať, a to u najprísnejších profesorov sveta. 
13) Po skončenej štúdijnej dobe nasleduje potom mimoriadne prísna skúška; kto v nej obstojí, je znovu prijatý do služby, kto nie, je opäť zbitý a musí so štúdiami začať odznovu. - 
14) V dobe, kedy títo komisári musia prekonávať svoje trestné štúdie, sú ihneď vymenovaní zástupcovia. 
15) Toto menovanie sa deje nasledujúcim spôsobom: Jeho najspravodlivejšie a najprísnejšie veličenstvo povolá k sebe deväť takzvaných praktikantov, a skúša ich ústne. 
16) Táto skúška spočíva v tom, že najprv musia vymenúvať všetky výrobky zeme, a ako sa pripravujú, potom musia do písmena pomenovať a vypočítavať všetky hory, rieky, údolia a všetky roviny, všetky zvierata, krotké, či divoké, všetky stromy, rastliny a byliny; ďalej musia presne udať mená všetkých poddaných, kde sa každý nachádza a čo vlastní; 
17) a konečne musia ešte odriekať celé cisárovo meno, čo je pre praktikantov vlastne to najťažšie; lebo toto meno je také dlhé, že by ste ho prostredne veľkým písmom v jednom riadku sotva napísali na najmenej míľu dlhom prúžku papiera, a obsahuje všetko, a to: domnelú nekonečne dlhú rodovú líniu, potom všetky veci a remeslá zeme, ako i mená všetkých jeho poddaných. 
18) Keď to uvážite, potom istotne poznáte, aké pamäťové úsilie je k tomu potrebné, aby sa toto meno, ako vy hovorievate, naučil naspamäť. Pýtate sa teraz k čomu také dlhé meno? - 
19) To vám môže byť veľmi ľahko vysvetlené, pretože on, totiž panovník, zapísal v ňom celú svoju slávu, dejiny a vlastníctvo. 
20) Tiež iné osoby v zemi majú veľmi dlhé mená; ale pod trestom smrti nesmie byť žiadne iné meno dlhšie, než meno panovníkovo. 
21) Vzhľadom k tomu, vynakladá sa teda veľmi mnoho štúdia na meno panovníkovo, aby mohol každý vlastné meno vyrovnať čo do dĺžky s menom vladára; 
22) a ak niekto zistí, že jeho meno je následkom veľmi starého pôvodu dlhšie než meno panovníkovo, učiní o tomto mene protokol a s kvílením, s roztrhnutým rúchom prinesie ho panovníkovi, a prosí o trest a o úplné zničenie svojho mena; 
23) a keď panovník zmeral meno kružidlom a zistil, že je skutočne o 2 siahy dlhšie, je 6 siah od tohoto mena odrezaných a spálených; prosebník potom obdrží čo najmilostivejšie príslušný počet rán, a potom ešte len je odovzdané meno skrátené.
24) A teraz sa vráťme opäť ku našim praktikantom. Ak traja alebo štyria v skúške obstáli, je im tiež ihneď odovzdaný podľa vašej reči ustanovovací dekrét, a tým sa im (rovnako) zároveň ukladá za povinnosť, aby sa ako komisári odobrali na miesto samé a odkryli onu skôr zmienenú velezradu. 
25) Títo sú však obyčajne o niečo múdrejší, než boli tí skorší; prečkávajú pri takomto vyšetrovaní obyčajne 1, 2 až 3 roky, a v tejto dobe premýšľajú o nejakej rozumnej finte, aby svojho vladára oklamali, a keď sa navrátia, privedú so sebou obyčajne niekoľko podplatených svedkov, ktorí potom vypovedajú, že po tejto hroznej udalosti udrel blesk ešte trikrát na ono miesto, a že potom všetci prítomní velebili boha slnka, že učinil také veľké znamenie pre oslávenie veľkého kniežaťa pred jeho ľudom. 
26) Teraz sa snáď opýtate, prečo oni traja prví neboli takí prešibaní, ako ich nástupcovia? - 
27) A začudujete sa, ak vám poviem, že tí prví traja boli ešte prefíkanejší než ich nástupcovia; lebo teraz sú ihneď od svojich štúdií oslobodení, a vlastnými ústami vladárovými uznaní za úplne správnych, prísnych a náležite vedeckých štátníkov, a takým spôsobom dosahujú najvyššej hodnosti, na základe ktorej je im dokonca dovolené, dotknúť sa štyrikrát do roka vladárových šiat, a tým sú od akéhokoľvek ďalšieho výprasku oslobodení; lebo i keď nevyšetrili vec ako ich nástupcovia, nič to nevadí ale tu je jedine a iba rozhodujúca veľká vernosť. 
28) Nástupcovia potom prichádzajú ako skutočne ustanovení štátni úradníci na stupeň svojich predchodcov. Nesmiete si však myslieť, že to je v tejto zemi niečo nepatrné. 
29) Úradník, ktorý sa smie štyrikrát do roka dotknúť vladárových šiat, znamená v zemi niečo tak mimoriadne, že ak kráča po ulici, alebo je nesený na nosítkach, musí pred ním všetok ľud pod trestom smrti padnúť na tvár; ak prehovorí ku niekomu slovo je to niečo také mimoriadne, že dotyčný často po tri dni neopúšťa miesto, kde sa mu dostalo tej milosti; 
30) a ak to slovo bolo nepriaznivé, ak učinil taký úradník dotyčnému výčitku alebo povedal inú nepríjemnosť, ako snáď nejaké meno zvieracie alebo inú nečestnú vec, začne dotyčný okamžite kvíliť a nariekať a prosí vysokého úradníka o najmilostivejšie udelenie trestu, ktorý sa mu tiež bez mnohých okolkov povolí; 
31) a ihneď vznáša na oného vysokého úradníka či štátnika prosbu, aby mu trest nevymeral príliš mierne, ale aby ho dal podľa svojej prísnosti, spravodlivosti a chuti vytrestať. 
32) A keď potom štátny úradník čo najmilostivejšie vypočul túto prosbu, nariadi ihneď svojmu početnému služobníctvu, aby uchopili dotyčného prosebníka za ruky a za nohy a vyzdvihli ho od zeme; a keď sa potom uprostred 8 sluhov vznáša vo vzduchu, príde dráb s bambusovým bičom  a bije tohoto prosebníka tak dlho, pokým mu tento vysoký štátnik nedá znamenie, že touto ranou sa jeho milosť končí. 
33) Potom je prosebník napoly na smrť zbitý položený opäť na zem, a jeho susedia prichádzajú ku zbitému a velebia vysokú múdrosť, spravodlivosť a prísnosť úradníkovu. 
34) Priali by ste si snáď už tiež vidieť ako ľud vzdáva chválu mocnárovi; ale toto v tejto zemi nejde; lebo tam stojí mocnár príliš vysoko, než aby smel byť obyčajným ľudom velebený. 
35) Toto a ešte iné podobné veci je vlastne najlepšou časťou tohoto zriadenia; ak sme to teda poznali, je tiež na mieste, aby sme trochu osvetlili onu zlú časť. 
36) V tomto ohľade vyzerá to tu skutočne ako nikde na svete. Najprv v tejto zemi nemá nikto vlastníctvo, ale všetko je výhradným vlastníctvom mocnára. 
37) Každému človeku alebo skôr každej triede je predpísané, čo a ako mnoho musí pracovať. 
38) Je mu predpísaná strava a odev, je mu predpísaný príbytok a okrsok, z ktorého sa nesmie nikdy, iba ak na zvláštny štátny rozkaz, vzdialiť. 
39) Ďalej je mu predpísané, koľko smie mať žien a koľko detí smie so ženami splodiť. 
40) Je mu predpísané koľko musí z toho, čo vyrobí do poslednej omrvinky podľa zákona odviesť. 
41) Obyvateľom pobrežia je čo najprísnejšie predpísané, aby okrem určitého miesta, nikdy za žiadnych okolností nenechali cudzincov vstúpiť na japonskú zem. 
42) A tak je tiež presne predpísaný všetok obchodný tovar, ktorý sa smie cudzincom vydať, a čo zase cudzinci smú zaň poskytnúť; a ďalej je im ešte čo najprísnejšie predpísané, že na určitom mieste, nesmú nikdy zostať viacerí než len jeden cudzinec, ako tlmočník, ktorý však od toho okamihu, kedy bol ako taký prijatý, nesmie nikdy od pobrežia vzdialiť. 
43) Okrem toho musí naučiť svoju reč ešte troch japonských komisárov, napriek tomu sa však nikdy nesmie ani hodinu cesty odobrať do vnútra zeme. - 
44) Hľaďte, to je asi výťah z japonskej ústavy; Ja hovorím: zhruba, pretože táto zem nemá vôbec žiaden takzvaný jestvujúci štátny zákon, ale žijúcim, štátnym zákonom je dočasne ustanovené knieža a jeho najvyšší štátni úradníci, a je takmer celkom v ich slobodnej zlovôli, aby pre každý vyskytnuvší sa prípad učinili ihneď nový zákon; 
45) lebo veru, o tom si ani nedokážete učiniť pojem; podľa inej malichernej okolnosti vyhlasuje tam zákon celkom iný trest na nejaký zločin. Uvediem vám len jeden malý príklad. Niekomu sa vymeria okrsok, mimo ktorý sa nesmie pohybovať. 
46) Niekto si hranicu presne nepovšimne, a prekročí túto hranicu len o vlas viac než pol črievice; ak to jeho sused spozoruje ohlási to opäť svojmu najbližšiemu susedovi, a tento opäť ďalšiemu susedovi, až sa to dostane ku obydliu takzvaného okresného strážcu. 
47) Tento sa potom ihneď odoberie na dotyčné miesto s kružidlom a zmeria presne prestup; ak je prestúpenie o čosi viac než pol črievice, obdrží priestupník za trest ihneď 100 rán. 
48) Ak však okresný strážca zistí, že čiara bola prekročená aspoň 3/4 črievice cez čiaru, zvýši sa touto okolnosťou trest takmer dvojnásobne. 
49) Ak však niekto prestúpil hranicu o celú črievicu, dostane predovšetkým nespočetné množstvo rán a potom je ešte po tri dni priviazaný ku kolu, aby si tam zvykal na tú najužšiu hranicu. 
50) Ak sa taký prípad opakuje sedemkrát, je mu ihneď odseknutá noha, ako ďaleko ňou prekročil cez hranicu. 
51) Kto sa však opovážil bez súdneho povolenia učiniť i len niekoľko krokov mimo svoj ohraničený okrsok, ten je cestou milosti buď obesený, alebo na smrť ubitý. A ak to nejde cestou milosti, je priviazaný nahý na kríž a tu ponechaný tak dlho, až zomrie; ale na základe mocnej prosby a milosti je mu však i na kríži ešte povolené, aby bol bodnutím kopije usmrtený. -
52) Hľaďte, už z tohto malého príkladu si dokážete učiniť pojem, ako to v tejto zemi vyzerá; a je tu také ustanovenie, že okrem známych vysokých státnych úradníkov nieje nikto z tohto trestu vynechaný. 
53) A tak sa tu akoby vyráža klin klinom. Nikdy sa tu nestáva, že by bol nejaký nižší úradník pre akúkoľvek ukrutnosť volaný ku zodpovednosti a trestu; za to však vtedy, ak sa kdekoľvek i v najmenšom previnil preukázanou nedbanlivosťou. 
54) Preto kružidlo a váha tvoria tam hlavnú časť štátneho zriadenia; lebo všetko je odmeriavané a odvažované. 
55) Ak si potom predstavíte, že pri všetkých týchto zhruba oznámených základných predpisoch hrá hlavnú úlohu trest smrti všelijakými odmenami mučenia, nebude vám veru zaťažko, urobiť si náležitý pojem o tom, ako to dopadá v zemi, kde despotizmus vystúpil na najvyšší vrchol tyranie. 
56) Lebo vpravde, sotva je na povrchu zemskom druhá zem, ktorá by sa vo svojvoľnej ukrutnej nevychovanosti vyrovnala tejto zemi.
57) Teraz som vám povedal o tejto zemi dosť zlú stránku, aby vám to stačilo. Je však ešte niečo horšieho. Vy si iste pomyslíte, či vari môže byť v zemi ešte niečo horšieho, než ako ssme už počuli ? - Tu vám okamžite nepoviem nič, ale poukážem vás iba na to, aby ste sa pozreli na Moju tabuľu.
58) Pozrite, táto budova je chrámom ! Tiež tomuto chrámu poviem: Efeta! - A teraz pozrite dovnútra. Hľaďte, v jednej odľahlej kruhovej cele je kŕmených niekoľko dievčat a chlapcov, aby boli krásni a tuční. Hľaďte, muži ktorí v žltých a modrých šatách medzi nimi sedia, sú veľkňazi. - 
59) Ak postihne túto zem neúrodný rok, káže sa ihneď, že sa boh na túto zem rozhneval, a že sa musí pre jeho udobrenie priniesť obeť. 
60) A ihneď je na rozkaz veľkňaza 6 mužských a 6 ženských osôb tejto cely umytých a svojim spôsobom veľmi vyzdobene ošatených, a potom sa postaví kňaz na takzvanú stolicu múdrosti; z tejto stolice určuje hnevlivými slovami, akoby z neho hovorilo rozhnevané božstvo, aká by mu mala byť prinesená obeť. 
61) Ak sa týmto kŕmením stali dievčatá veľmi krásne a bujné, opovrhne božstvo ich obetovaním, a vráti ich svojim kňazom pre doživotné vlastníctvo; 
62) ale pri chlapcoch, až na niektorého výnimočne krásneho, nepočína si rozhnevané božstvo tak šetrne, ale tí bývajú obyčajne určení za obeť, ktorá náleží v tom, že sú buď za živa upálení, alebo sú najprv sťatí a potom až upálení, alebo bývajú privedení na niektorú skalu do mora trčiacu, a odtiaľ vrhnutí do mora. - 
63) Takéto obetovanie ľudí sa pravdaže deje len zriedkavo; ale dosť na tom, že sa ešte niekedy vyskytuje, lebo už preto je taká zem v najhlbšej temnote, a o pravom Bohu má tie najhanebnejšie a najbiednejšie pojmy. 
64) Ku týmto najhorším veciam patrí tiež vraždenie nadbytočných detí; ten potom, kto splodil deti nad počet, býva na svojich pohlavných údoch zmrzačený. 
65) Ku najhorším veciam patrí ďalej tiež to, že sa v tejto zemi postupuje proti prenikaniu kresťanstva s neslýchanou ukrutnosťou. 
66) Lebo do tejto zeme sa nesmie odvážiť ani všetkou zázračnou činnosťou vyzbrojený znovuzrodený; lebo je ihneď ako cudzinec, nositeľ nešťastia a burič ľudu najukrutnejším spôsobom potrestaný smrťou. - 
67) Áno a stali sa už skutočné prípady, že poslovia kresťanstva prechádzajúci tam najrôznejšími spôsobmi smrti boli Mnou pri živote zachovaní; avšak títo barbari to všetko nepovažovali za celkom nič a na týchto kresťanských posloch nenásytne skúšali všemožné spôsoby smrti, takže sa konečne podľa Môjho poriadku počet naplnil a Ja som musel odvolať Svojho vyslanca, aby se už ďalej nevydávala svätosť takému, mena nemajúcemu opovrhovaniu. 
68) Ale teraz si zapamätajte toto: Už nieje ďaleko okamih zničenia tohoto slobodného sídla satanovho; až budete počuť, že toto mocnárstvo bude vydané na pospas cudzím národom (v r.1945 obsadené Angličanmi-poznámka vydavateľa), vedzte, že koniec vecí nieje ďaleko. - 
69) Hľaďte, v tejto najkrajnejšej z východnej zemi sú ešte mnohé národy, ktoré o Mne nechcú nič vedieť; avšak Ja už tam naďalej poslov posielať nebudem, iba ak poslov Môjho blízkeho súdu; a stane sa, ako sa stáva s ovocným stromom na jeseň, kedy sa češe nezrelé ovocie i so zrelým. 
70) Zrelé ovocie bude uschované pre stôl Pána, nezrelé bude vrhnuté na lis, a tu bude rozgniavené, a len málo šťavy bude ešte vzatej na kvasenie, usadenina ale bude predhodená sviniam; a bude tu ako u hospodára, na ktorého roli dozrela pšenica. 
71) Veru, nebude sa prizerať na dozretie buriny, ale burina bude vzatá z poľa so pšenicou; potom však bude sluhmi odlúčená od pšenice. 
72) Sluhovia ju zviažu a nechajú na šírom poli vyschnúť a potom to zapália a spália až do základu, aby všetky semená buriny boli zničené; Moju pšenicu potom prinesú do stodôl večného života. 
73) Hľaďte preto, aby ste sa tiež vy nepozastavovali, i keď nachádzate na Zemi seba viacej nezrelého ovocia a seba viacej buriny medzi pšenicou. 
74) Nemyslite si, že preto budem odďalovať Svoj deň ale v pravde hovorím vám: Skôr ho kvôli vyvoleným urýchlim, lebo keby v čase týchto posledných, vopred určených ťažkostí neboli dni skrátené, veru, i živí by stratili život!
75) Preto buďte bez starostí, a použite toto oznámenie ne tak príliš v doslovnom nazeraní na nečistotou preplnený svet, ale použite ho skôr ku svojmu vlastnému vnútornému nahliadaniu; lebo Ja vám toto dávam preto, aby ste svet v sebe poznali, ním opovrhli a z lásky ku Mne mu unikli. 
76) A iba na konci poslednej hodiny, vám snímem pokrývku z očí, po čom potom úplne uvidíte, kam s týmito dvanástimi hodinami vlastne chcem. Amen !
Ešte niečo o Japonsku, ako dodatok ku deviatej hodine.
77) Japonsko pozostáva z týchto ostrovov: l. Sachalin, 2. Jesso, 3. Niphon alebo Nypon, 4. Xikoko alebo Likok, 5. Kinsin alebo Ximo, a je najľudnatejšou zemou na zemeguli.
78) Jeho rozloha obnáša sotva toľko, ako rozloha Veľkej Británie. Dnešní Japonci pozostávajú len z Mongolov, Malajzanov, a nemnohých praobyvateľov, niesú vôbec spriaznení s Číňanmi, a vo všetkom ich predstihujú, ako vo vzdelaní, tak i v ukrutnosti. -
79) Že v najrôznejších vedách ďaleko predstihujú Číňanov záleží v tom, že vo svojej reči majú len 48 jednoduchých liter, naproti tomu Číňania ich majú 50.000! Ich reč je veľmi mäkká a ohybná; ich náboženstvo je rafinované pohanstvo; ich zákony sú v najvyššom stupni tyranské. 
80) Medzi obyvateľmi je desať takzvaných kást, pre každú kastu je niekoľko pevných nemeniteľných zákonov, a k tomu sú ešte zákony ľubovoľne meniteľné. 
81) Každému je prísne pridelený okrsok z ktorého sa pred prepustením nesmie vzdialiť; táto priepustka záleží v určitých pracovných prázdninách. 
82) Najvýznamnejšie obce sú: Jeddo-Edo pri rieke Tonkei; Má 280.000 domov a vyše 1 milión obyvateľov (roku 1841); je to zároveň takmer najľudnatejšie mesto na Zemi (r.l841). Rio alebo Miako má 140.000 domov a takmer 1 milión obyvateľov; Nagasaki, prístavné mesto, má 10.000 domov a asi l00.000 obyvateľov; Mastmei alebo Matsuma má 6.000 domov a 60.000 obyvateľov.
83) Najsevernejšiu špičku ostrova Sachalin nazvali Angličania Kap Elizabeth, v západnej polovici tohoto ostrova je Kap Patience. Tento nejsevernejší a tiež najchudobnejší ostrov je úžinou La Peyrouse oddelený od ostrova Jesso. 
84) Na juhovýchodnej špičke ostrova Jesso prestiera sa mesto Mastmei alebo Matsumai. Tento ostrov je oddelený od ostrova Niphonu alebo Niponu úžinou Sangar. Tento prostredný a najväčší ostrov je zároveň sídelným ostrovom. 
85) Je na ňom veľký prístav zvaný Namba bez mestského práva; ďalej sídelné mesto Jeddo alebo Edo (teraz Tokio) s veľkým prístavom, chráneným hrozným Kap Ringom; potom je horské mesto Rio alebo Miako, najväčšie továrenské mesto Japoncov, tento ostrov je zároveň najhornatejší, ako je opäť najsevernejší ostrov Sanghalin - najsopečnatejší. 
86) Ostrov Sikok je takpovediac takmer len jedinou z mora vyčnievajúcou horou a preto je tiež málo obývaný. Zato ostrov Kinsing s prístavným mestom Nagasaki je opäť preľudnený; má najprísnejšie zákony a je prístupný jedine Holanďanom, a to len na ostrovčeku ležiacom pred Nagasaki, menom Guelport, ktoré pochádza od zapudených zlých Portugalcov a Španielov. 
87) Nad severozápadnou polovicou ostrova Nipon je ešte trochu významný ostrov Sado, ako útočisko praobyvateľov, ktorí tu požívajú niekoľkých výsad; tiež sa na tomto ostrove zalezení niektorí Portugalci; nesmú sa však nikdy vzdialiť, a musia vzývať všetko čo je japonské, áno i spln mesiaca. - 
88) Všetko obyvateľstvo Japonska obnáša asi 40 miliónov ľudí, z toho 4/7 ženského pohlavia. Okrem mechaniky, matematiky, geografie a astronómie predstihujú vo každom priemysle národy zeme a majú veľké bohatstvo a mnohé tajomstvá. 
89) Sadojci majú ešte tu a tam druhé videnie, a majú vedu ešte z prastarých čias Meduhedových. 
90) Sú ich tri milióny bez Portugalcov, ktorých je iba niekoľko tisíc. Toto všetko nech vám poslúži ku presnejšiemu prehľadu o tejto zemi, a môže to byť pripojené ku „Deviatej hodine”. Amen !

10. Desiata hodina

Pohľad na Európu s jej spustnutým kresťanstvom. Pokyny o vlastnom účele tohoto spisu pre každého. Krátky bočný pohľad na Južnú Ameriku. Rusko, poverou jeho zpohanštení kresťania. (O druhom zrení.) Na Urale. Rozdiel medzi duševným a duchovným zrením. Duchovne - optické pomôcky zrenia. Pokyn o raji. Ešte raz o zvláštnom účele tohto spisu.

1) Keď sme boli trochu prezreli cudzozemcov čo do mravného kultu, obrátime sa na našu domácu pôdu; domácu hovorím preto, že, najprv ste tu narodení; a hlavne však za druhé preto, že na tejto pôde som najviac známy kresťanstvom pravda veľmi rozdrobeným a úplne zvrhlým. 
2) Bolo by síce na Zemi ešte mnoho krajín, ako na pevninách, tak i na ostrovoch; ale pretože tu nejde o to, aby sa vám dávala do ruky nová štatistika a popis Zeme, ale skôr preto, aby bol prebudený váš duch, aby mohol tým ľahšie uvidieť a pochopiť svoju vlastnú vnútornú štatistiku, a poznať príslušnú zlobu svojho vlastného najbližšieho okolia, preto teda stačí to, čo bolo doposiaľ o cudzozemcoch poznamenané. 
3) Čo sa však týka ešte zvláštnosti ostatných dobre známych veľkých zemí a ríší, ako je cisárstvo Čína, ako tiež ešte iných, sčasti ku tejto ríši, sčasti ku svetadielu Ázii, Austrálii, ako i Afrike prináležiacich ostrovov, ako aj veľkého cisárskeho štátu Brazílie, a ostatnou Južnou Amerikou a všetkými ostrovmi, ktoré sa počítajú buď k tomuto svetadielu, alebo existujú tiež pod iným menom, hľa, toto všetko sa môžete, pokiaľ je toho treba beztoho dozvedieť. 
4) To vám však nemôžem z mnohých ohľadov na tabuli priniesť; lebo ak v týchto zemiach modlárstvo zamorilo národy v príliš vysokom stupni, potom by ste z toho veru žiaden užitok nemali, ale pri pohľade na taký obraz prijali by ste v sebe viacej jedu než požehnania. 
5) A ďalší dôvod prečo to nemôžem učiniť je, že to dobre nepasuje s Mojou svätosťou, a že tiež následkom Môjho Poriadku je nemožné, aby som tam po vašom boku obrátil oko lásky, pretože od tej chvíle, kedy taká zem s národom Mne protivným bola objavená, spočinula by na takých zemiach kliatba; alebo sa tieto zeme už od starých dôb tak zvrhli a spustli, že by ich Môj pohľad čo i len na príslušný obraz okamžite zničil. 
6) Lebo ohavnosť spôsobu jednania v týchto zemiach je taká neslýchaná, že už pri trochu podrobnejšom vykreslení, najmä vnútorných pomerov, by ste sa tak zhrozili, že by ani jeden z vás nemal silu, písať ďalej. - 
7) Preto ich ponecháme nedotknuté, a ako už bolo povedané, pozrieme sa vlastnými vnútornými očami na to, čo vám aj Mne v každom ohľade leží bližšie. 
8) Bude vám zaťažko uveriť, že medzi týmito pomenovanými a sčasti tiež úmyselne nepomenovanými zemami sú krajiny, pre ktoré je dokonca Moja kliatba príliš svätá, a preto jej tiež niesú v doslovnom zmysle ani hodné. - Viacej vám nepotrebujem hovoriť.
9) Prečo sa však nepúšťam do bližšieho výkladu o týchto krajinách zeme, to teraz dobre pochopíte; - lebo kde satan vo všetkom všade zriadil úplne svoje panstvo, tam veru nieje dobré pozrieť. 
10) A aj keby som vám dal také krajiny rozprestrieť na Svojej tabuli, veru, neuvideli by ste nič iné, než len čierny a tu a tam celkom žeravý priestor Zeme. Viacej vám hovoriť nepotrebujem. Preto pozrite radšej sem na tabuľu a pokúste sa spoznať zem, na ktorú sa teraz pozeráte. 
11) Dívajte sa len presne. Na ktorej strane pozorujete túto zem? Pravdaže, leží celá severne; nuž hľaďte, už ju máte. Ako by ste ju tiež nemali ihneď poznať; ďaleko sa rozprestierajúce ľadové a snehové polia zvestujú vám istotne nahlas meno Ruska. 
12) Hľaďte, ako sa táto rozsiahla ríša rozprestiera na takmer troch svetadieloch, a svojou rozlohou je dobre najväčším územím na Zemi, ktorému vládne samovládca. 
13) Hľaďte, ako to vyzerá tu, obzvlášť v severných častiach, akoby tu večný mier zriadil svoje sídlo. 
14) Ale zdaniu nemožno práve vždy dôverovať; lebo tiež tu v mysliach severanov sú mnohé búrky, nielen preto, že sú vzdelaním za ostatnými národmi Európy, ale sú i v mnohých iných ohľadoch za lepšou časťou Európy, a je to preto, že vláda ešte príliš málo učinila, aby dala v intenzívnejšej miere svietiť aspoň onomu kresťanskému svetlu, ktoré je pre túto ríšu všeobecne vlastné. - 
15) Tento zmienený nepokoj je teda skôr nepokojom mravným, než politickým; lebo nemôže byť pre človeka v duchovnom pohľade väčšmi znepokojivého stavu, než ak je s niekoľkými iskričkami kresťanstva spojený celý ohnivý veľtok najšpinavšej povery; lebo tu je ľahšie učiniť pre čistú pravdu prístupnejších najtemnejších pohanov, než takýchto zpohanštených kresťanov. 
16) A tento stav, ako tu vidíte na tejto tabuli, zavláda takmer nepretržite v celej severnej časti tejto zeme. 
17) Pri tom všetkom je ústava tejto ríše taká, že tam ešte má pravda, isteže za určitých podmienok nerušený prístup; 
18) lebo kdekoľvek v krajine vládne jeden vládca, a snaží sa ju v tejto svojej veľkej sfére pôsobnosti priviesť, pokiaľ je to len možné v sebe k jednote, je toto viac, áno hovorím vám omnoho viac, než keď je v niektorom inom rovnako utvorenom štáte vládca iba menom, a svojim poddaným priznáva ústavy nad ústavy, len aby nebol vyhnaný zo svojho veľmi milovaného trónu. - 
19) Veru, taký vládca na tom nieje omnoho lepšie, než zločinec vo väzení; lebo len jeho slepota mu nedovoľuje vidieť, do akých otrockých reťazí ho uvrhli jeho konštituované národy. 
20) V zlatej reťazi nevidí, že je spútaný; avšak i zlatá reťaz je kovovou reťazou, a pri tak masívnych článkoch je veru často desaťkrát ťažšou, než železná reťaz zločinca. 
21) A tak na týchto zamrznutých plochách nemožno nám už viacej pozoruhodného uvidieť, iba ak to, že celkom severne smerom ku pohoriu, ktoré sa nazýva Ural, býva niekoľko celkom ojedinelých rodín, ktoré sú obdarené druhým zrením. 
22) Toto druhé zrenie nieje však azda znamením prebudeného ducha, ale má svoj základ len v trochu zvýšenom duševnom živote, a všeobecne býva vlastníctvom čistých ľudí, ktorí sú nútení žiť neustále vo veľkej biede a v prirodzenej odlúčenosti od sveta. 
23) Že toto druhé zrenie nemá celkom žiadnu príbuznosť s duchovnou prebudenosťou, môže vám tiež dostatočne dosvedčiť tá okolnosť, že takého druhého videnia sú schopné dokonca aj zvieratá, ktorých individualita v sebe nenesie celkom nič duchovné, za to však nesie dušu pre ďalšie vzdelávanie. - 
24) Vy sa istotne teraz spýtate, akú realitu skutočne má to, čo sa pre rozjímanie zobrazuje v druhom zrení? Avšak nebude vám príliš ťažké tento uzol rozviazať. 
25) Ak ste doposiaľ pochovaní v hlbokej zime, a zo všetkých strán na vás hrozivo pozerajú snehové a ľadové polia, a k tomu by ste ešte boli nútení bývať v studených miestnostiach, povedzte, či potom celkom mocne nezatúžite po jari a po lete? A či sa nebude fantázia vašej duše zaoberať predovšetkým tým, aby vám jar a leto obrazne priniesla? 
26) Hľaďte, táto túžobná, takmer plastická predtucha je prvým stupňom druhého videnia, a má svoju príčinu v tichom éterickom závane toho, čo blahodárneho očakáva duša vo svojom stiesnenom stave. 
27) Keby sa niekto viac a viac zahĺbaval, mohol by aspoň cez noc nezriedka vidieť prechádzať okolo seba obrazy jari a leta, podobné nejasným snovým obrazom. 
28) A ak je nejaká duša pôsobiacimi pomermi utrpenia ešte väčšmi stiesnená, deje sa s ňou takýmto tlakom ten istý pokus, ako keď je vzduch v príliš vysokom stupni stlačovaný; vznecuje sa a vystupuje von z telesnej sféry. 
29) Avšak vo viditeľnom priestore jestvujú práve tak dobre účinky a pohyby duševné, ako sú v širokom svetelnom priestore účinky a pohyby svetla; lenže s tým rozdielom, že záchvevy svetla sa prirodzenou cestou nemôžu šíriť inak než len priamočiaro; kdežto duševné záchvevy sa viacej podobajú záchvevom zvuku, a môžu sa šíriť všetkými možnými smermi, ako aj vo všetkých možných krivkách, s väčšou rýchlosťou než elektrika. 
30) A ak si teraz predstavíte nejaké faktum (skutočnosť, udalosť) akékoľvek len chcete, má za základ vždy tri podmienky: hmotnú, duševnú a duchovnú. 
31) Čo sa teda týka prvej podmienky, môže byť toto faktum obhliadané telesnými očami až vtedy, keď sa to rovnako práve deje, a síce v takej vzdialenosti, aká môže byť dosiahnutá telesnou zrakovou schopnosťou. 
32) Čo sa týka duševnej podmienky, tu ľahko bez mnohého premýšľania spoznáte, že nejaké faktum musí najprv prejsť do duše, skôr než prejde do sveta telesného. 
33) Ak je ale raz duša zbavená svojho závoja, môže následkom rýchleho duševného šírenia uvidieť také faktum často už o značnú dobu skôr, než toto faktum dospeje ku objektivite hmotnej; alebo tiež môže už vykonané faktum uvidieť dodatočne, práve tak ako počujete vzdialený dozvuk. 
34) Pre vyššiu hojnosť chcem tiež pripojiť ešte tri malé príklady o ľudskom zrení. 
35) Človek, druhým zrením nadaný vidí napríklad uberať sa okolo pohrebný sprievod, zatiaľ čo dotyčný známy je ešte celkom svieži a zdravý a iba za niekoľko mesiacov potom zomrie; toto sa deje týmto ľahko pochopiteľným spôsobom: 
36) duša toho, ktorý má zomrieť, tuší blízky rozklad svojej schránky, najmä v dobe, kedy sa rovnako pociťovaným vystúpením čistejšie a správnejšie pozerá na svoj pre zrútenie zrelý dom. 
37) V tomto stave potom už usporadúva všetky príslušné opatrenia a obrady pre prechod; v rovnakej čase je však aj duša druhého človeka v takom zvýšenom stave, a vidí celú skutočnosť, čo duša druhého už vopred usporiadala, a síce to všetko teraz vám už známym spôsobom oznamovania. - 
38) Nuž hľa, takýmto spôsobom bývajú podobné veci dušou predvídané, ako tiež telesným okom tie, ktoré sa práve dejú. Druhý príklad: Duša vidí stať sa niečo vo veľkej vzdialenosti. 
39) Tiež toto zrenie deje sa tým istým spôsobom; lebo kdekoľvek sa niečo deje, tam sú prítomní ľudia, buď iba ako diváci, alebo ako šťastní alebo nešťastní spoluúčastníci a teda tiež nieje nič prirodzenejšie, než že sa taká skutočnosť ihneď prijíma do duševného života druhých a šíri sa potom v duševnej sfére podobne ako najjemnejšie magnetické fluidum podľa veľkosti a spôsobu skutočnosti, často po viac tisíc hodín ďalej, 
40) a keď sa potom nejaký človek nachádza v takom zvýšenom duševnom stave, správne vníma ihneď také skutočné záchvevy, a uvidí obraz pomocou rozmanitostí záchvevov rovnakým spôsobom, ako nejaký materiálny obraz skrze rozmanité záchvevy svetla z predmetu vychádzajúcich, kde dospieva ku telesnému nazeraniu okom telesným.
41) Ako tretí príklad si zoberieme, keď sa nejaká skutočnosť, pri ktorej bolo nešťastím postihnutých niekoľko ľudí, ešte nestala. Toto zrenie je síce trochu vzácnejšie, ničmenej sa však vyskytuje ako ostatné prípady. 
42) Tomuto zreniu je treba rozumieť takto: Ak príde nejaká duša pri zvláštnych prípadoch do zvýšeného stavu, býva tiež duch v nej sídliaci, pravda len na krátke obdobie, prebudený. V duchovnej podmienke majú svoj nepominuteľný základ všetky skutočnosti, ako minulé tak i budúce. A tu ono zrenie môže nastať dvojakým spôsobom, dotyčný to zrie najprv zo svojho ducha. 
43) Toto uzrenie prechádza prirodzene do duše, hneď ako však prešlo do duše, šíri sa to tiež už podľa vám známych zákonov ďalej, a ak sa potom nachádza nejaký človek vo zvýšenom stave duševnom, pozerá tiež na takúto, akosi predzvestnú skutočnosť vedľa všetkých okolností, ktoré sa tu zbehnú, a toto zrenie je potom práve onen druhý spôsob zrenia skutočnosti, ktorá sa ešte len stane. 
44) Že taký človek môže vidieť tiež duše zomrelých ľudí, ak chcú alebo ak smú dať sa uvidieť, o tom sa už netreba zmieňovať. 
45) Nuž hľaďte, tu máte celú tu podstatu druhého zrenia, a z toho môžete zároveň poznať, že nevyžaduje, práve prebudenosť duchovnú; lebo zrenia ducha bývajú tiež celkom odlišné od zrení duše. A ako se má zrenie tela ku zreniu duše, tak sa tiež má zrenie duše ku zreniu ducha. 
46) A ako zrenie telesného oka môže byť hmotnými prostriedkami, akými sú všelijaké optické nástroje, zostrené, tak môže byť tiež zrenie duše zvýšené onými prostriedkami, ktoré prirodzene zodpovedajú duši. 
47) Týmito prostriedkami sú prirodzene silná, nepredstieraná viera, pevné chcenie, a tým aspoň polovičná duchovná prebudenosť; ako teda týmto môže byť zvýšené duševné zrenie, práve tak môže byť aj zrenie ducha posilňované do nekonečna, a to onými prostriedkami, ktorým vás vo Svojej náuke učil veľký Žrec, ktorým veľkým Žrecom je práve Ten, ktorý vám to teraz pripomína. 
48) Vy si teraz pomyslíte, kde zostávajú pri tomto vysvetlení vami už vopred očakávané európske štátne pomery? 
49) Tu vám nepoviem nič iné, než len toto: Ak ste sa naučili dostatočne poznať ostatné ohavné pomery, môžete sa istotne uspokojiť tým, že sa vo všetkých vašich zemiach tiež nedeje práve najlepšie, avšak napriek tomu predsa len sú pomery ešte také, že ten, kto chce byť lepším nestretáva sa s prekážkou, aby nemohol byť lepším, aby nemohol lepšie jednať, a dobro konať. 
50) Raj na tejto Zemi neexistuje už nikde telesne a zároveň i duchovne. 
51) Každý jeden ho však môže dosiahnuť v duchu ak to len chce; lebo aj keď tiež ešte v nejakej zemi je temnota, nieje to príliš na škodu, a aj keď sa zniesli na údolia a hory seba horšie temnoty noci, predsa len ničoho nedosiahnu, len čo raz počne vychádzať slnko. 
52) Avšak zle je len v takých zemiach, kde nieje vôbec žiadnej slobody, ako v nejakých podzemných klenbách, slojoch a chodbách. Tu by mohlo vyjsť hoci tisíc slncí namiesto jedného, predsa ich svetlo nebude schopné do takých skôrnatených hlbín vniknúť, dokým najvyššia žiara lúča nepremení Zem až do stredu na éter. - 
53) A tak tiež pre zvyšné ešte dve hodiny nájdeme celkom iné veci, než ste už vopred očakávali, a na koniec budete musieť sami priznať, že kto sa smeje naposledy, ten je na tom najlepšie. 
54) A ak budete všetky tieto hodiny vidieť v celkom inom svetle, ktoré spôsobím malým prípravkom v Mojej kamere, potom až spoznáte, že som vám nechcel robiť profesora štatistiky, ale celkom iného profesora, ktorý je schopný pozrieť sa ďaleko nad obzor štatistiky. 
55) Čo teda nastane v budúcej hodine, dozviete sa práve až v tej budúcej hodine. Netrápte sa dohadovaním, nečiňte tiež žiadne porovnávania s Mojimi štatistickými údajmi; lebo toto všetko potom istotne uznáte za celkom zbytočné.
56) Ak si však už niečo myslíte, potom myslite, že Mne na Európe, Ázii, Afrike, Amerike, Austrálii a na všetkých uvedených ostrovoch a ich všetkých mravných a politických pomeroch vôbec nezáleží; ale k čomu som ich obrazov, pokiaľ je to pre vás potrebné, hovorím iba pre vás, použil, hľaďte, to vám presne, tak ako v tejto hodine ono druhé zrenie, a ešte presnejšie oznámia nasledujúce dve hodiny. Amen.

11. Jedenásta hodina

Osvetlené podobenstvo o stratenom synovi. O príčine ničomného súdnictva. Spätný pohľad na doposiaľ ukázané ohavnosti. Veľký stratený syn. Diagnóza o nemocnom stratenom synovi a pokyny o jeho ozdravnom postupe, jeho Spasiteľ sa blíži, ako milosrdný Otec. Žalostný porovnávací obraz cirkví ako hlavné znamenie času. Koniec úvodu tohto spisu.

1) V Mojej knihe (Ev. Luk.15.) ste čítali príbeh o stratenom synovi, a tento príbeh ste nie raz, ale už častejšie čítali a počuli. Ale Ja vám hovorím, že v celej tejto knihe nieto ani verša ani kapitoly, ktorá by v sebe obsahovala niečo väčšieho, než je kapitola o stratenom synovi. 
2) Tiež by ste sotva našli miesto, ktoré by bolo ťažšie porozumieť, než je práve toto miesto. A to síce z príčiny, ktorú máte vedieť, lebo ona má tú najväčšiu dôležitosť, a je ako taká tiež nevyhnutným kľúčom ku vnútornému nazeraniu. 
3) Táto príčina je potom nasledujúca a znie takto: Ja často hovorievam zo Svojej múdrosti skrze lásku vznešené veci; často však z lásky skrze svetlo múdrosti veci zdanlivo nepatrné. Nuže pamätajte si, v prvom prípade sa vám podáva len toľko, koľko je možné vašej terajšej individualite zniesť; v druhom prípade je vám však podávaná zahalená nekonečnosť, s ktorej konečným vývojom nebudú ani večnosti hotové. - 
4) A hľaďte, jedným práve takým zdanlivo nepatrným darom je tiež onen stratený syn; áno, Ja hovorím, keby ste vedeli, čo všetko sa za strateným synom skrýva, potom by skutočne archanjeli chodili ku vám do školy. 
5) Tiež v predchádzajúcich desiatich hodinách som vám ukázal všeličo, ako to v súčasnej dobe na Zemi chodí, pri čom som vám zaiste tie najväčšie hanebnosti zamlčal. Všeobecne som vám ukázal nedostatok v právnictve; ukázal som vám bláznovstvá Ázie, ako i barbarstvo Afriky; ukázal som vám hanebnosti Ameriky, pravdaže len veľmi malú časť toho; poukázal som vám na vykonávanie spravodlivosti Anglicka, najmä vo vonkajších pomeroch, ako aj na zaobchádzanie so zločincami na oznámených vám pobrežiach Austrálie. Tiež som vám hlboko na juhu ukázal jednu zem, s ktorou sa zle nakladá, akou bola, a akou zväčša ešte teraz je; avšak práve u tejto zeme musím vás na niečo upozorniť, a síce najprv na to, aby ste tomu, čo bolo o tejto zemi povedané, venovali dvojnásobnú pozornosť, a za druhé, aby ste to, čo bolo o tejto zemi povedané, brali čo najmenej doslovne; prečo, bude vám v nasledujúcom ukázané. Ďalej som vám ešte ukázal nanajvýš tyransky prísne pomery iných ostrovných štátov a obzvlášť japonského, a stručne niečo o severnom štáte Rusku.
6) Hoci sa tieto veci vo svete už tak majú, ničmenej som vám tieto pomery neoznamoval preto, aby ste z toho spoznali ako to všade vo svete chodí, pretože toto a veci ešte tisíckrát horšie budete môcť v budúcnosti beztoho až príliš často čítať, ale príčina, prečo som vám toto oznámil, nieje žiadna iná než len tá, aby ste z toho mohli pre svoj najväčší prospech trochu hlbšie spoznať ono veľké tajomstvo strateného syna. 
7) Vy si teraz pravdaže pomyslíte, čo má stratený syn dočinenia so všetkými tými ukrutnosťami sveta? - a ste naplnení zvedavosťou, ako nájsť onoho strateného syna v celom tom svetovom bludisku. Ale Ja vám hovorím: Je predsa len ľahšie zo všetkých týchto scén strateného syna vyhľadať a pochopiť ho, než ťave prejsť uchom ihly. 
8) Aby ste celej veci porozumeli, je potrebné, aby ste sa predovšetkým dozvedeli, kto je vlastne tento stratený syn. Ak vám ukážem strateného syna čo i len podľa mena, skutočne by ste museli byť ranení sedemnásobnou slepotou, keby ste okamžite nespozorovali, že vám bola z očí sňatá veľká prikrývka; a teraz sa pripravte a počujte to meno! 
9) Hľaďte, volá sa „Lucifer”! - Hľaďte, v tom mene skrýva sa celé, pre vás večne nepochopiteľné, nekonečné kompendium (súbor) strateného syna. 
10) A teraz si predstavte, že takmer celé dnešné ľudstvo nieje ničím iným, než údmi tohto jedného strateného syna, a to menovite najmä tí ľudia, ktorí pochádzajú z nepožehnanej línie Adamovej. Hľaďte, tento stratený syn si vybral všetok majetok, ktorý mu prináležal, a premrháva ho teraz už po celé, pre vaše pojmy nekonečne dlho siahajúce časové obdobia. 
11) Z dejín o stratenom synovi poznáte, ako to s jeho konečným osudom išlo. Nuž, prehliadnite si všetky tieto pomery sveta; a v pravde, neuvidíte nič iné, než len v rozsiahlej miere konečné osudy strateného syna. 
12) Pozrite na nedostatočné vykonávanie spravodlivosti; čo myslíte, v čom asi má svoj pôvod? V pravde v ničom inom, než len v ľahkomyseľnosti a z nej pochádzajúcej otupenosti svedomia. - 
13) Nuž pozrite opäť na strateného syna, či to nieje prvý jeho pád, keď opúšťa otcovský dom? Uvažujte o bláznovstvách Ázie! Čím sú iným než len prirodzeným následkom, ktorý sa postupom času, opakovane až ku dnešnému vyvrcholeniu ohavností vytvoril? - 
14) A choďte do Afriky: veďte strateného syna za ruku, a ak tam len trochu zaostríte váš duchovný pohľad, objavíte s obdivuhodnou presnosťou nielen v terajšom stave, ale vo všemožných mysliteľných situáciach tejto krajiny, áno hovorím nielen Egypta, ale i celej Afriky, - 
15) a to nielen v tom a z toho, čo poskytuje terajšia doba, ale i za všetkých dôb, kamkoľvek je len myšlienka človeka schopná dosiahnuť a mimo toho ešte ďalej, že sa tu ocitol stratený syn v rovnakých podmienkach v akých premrhal svoj majetok, a že pri tom na všemožných cestách zamýšľal dostať sa opäť ku nejakému majetku, ktorý by sa rovnal majetku skoršiemu; avšak pozrite len na všetky tie neplodné barbarské námahy tohoto celého svetadielu, k čomu to vlastne chcú dospieť všetci tí, ktorí tu chcú zbohatnúť? 
16) Mnoho vám ukážu dejiny minulosti, a práve to isté vám neodvolateľne ukazuje súčasnosť tohto celého svetadiela. Lebo hovorím vám: nielen každý jednotlivý človek, nielen každý jednotlivý národ, ale celý diel sveta od prvého až do posledného zrnka piesku, áno od prvého až do posledného lúča slnečného vo všetkých jednotlivých krajinách, pohoriach, riekach, púštiach, zvieratách sú presne znázornené pomery strateného syna, počínajúc od pradejín až ku terajšieho časovému bodu a ešte ďalej do budúcna. 
17) Teraz uchopte strateného syna opäť za ruku, ale nezabudnite mu pri tejto ceste nasadiť otrocké reťaze a poďte s ním do Ameriky; veru, museli by ste byť slepšími než stred Zeme, keby ste sa tam s ním vo všetkých možných odtieňoch tisíceronásobne nestretli. Tu vám nepotrebujem nič ďalšie hovoriť než len to, že Severná Amerika predstavuje jeho vnútro, Južná Amerika potom jeho zovňajšok, z ktorého tiež dôvodu táto zem už svojím tvarom predstavuje vo spôsobe hmyzu vyhladovanú postavu strateného syna. 
18) Kto má uši, nech počúva, a kto má oči, nech vidí. Viete asi všetci, ako sa stratenému synovi v jeho poslednom období vodilo, kedy v ňom bola prebudená vám známa vnútorná, posvätná iskra Afriky; v Austrálii našiel zamestnávateľa, ktorý mu nedovoľuje ani krmivo pre svine, takže je prinútený plniť si svoj žalúdok všetkým, čo sa mu naskytne. 
19) A teraz si pomyslíte, čo potom bude robiť stratený syn na Novom Zélande? My ho však ani nepotrebujeme na Nový Zéland posielať, ale nebude nás to stáť veru žiadnu veľkú námahu, aby sme poznali Nový Zéland na samotnom stratenom synovi. 
20) Zapamätajte si: Juh znamená to najvonkajšie v človeku. Teraz trochu pozorujte strateného syna, ako v tomto svojom poslednom období hroznej skúšky nieje oblečený práve podľa najnovšieho parížskeho žurnálu; iba nanajvýš chatrné a špinavé handry pokrývajú jeho pohlavie. 
21) Teraz pozrite, tu už máme presnú mapu, ktorá sa trepoce okolo nahoty nášho strateného syna; rozšírme alebo zväčšime nášho strateného syna a učiňme pri tejto príležitosti tiež krátku návštevu na pozorovanie teraz jestvujúcej kresťanskej cirkvi. Nepodobá sa tejto zemi? Nech ju pozorujete akokoľvek, či duchovne, ako som vám to ukázal, či tiež hmotne, ako to môžete nájsť kdekoľvek popísané; v pravde, museli by ste byť už opäť zaslepenejší než stred Zeme, keby ste nepostrehli nápadnú podobu tejto zeme s handrami strateného syna a týchto handier s cirkvou. 
22) Ako je tam, dobre rozumejte, vetrami odvievaná úbohosť týchto obyvateľov, to isté učinil vietor s tlejúcimi handrami strateného syna, a to isté teraz činia sväté zhora vanúce vetry s handrami cirkevných siekt, všetkých väčšmi pohanských než kresťanských. - 
23) Žiaden z vás nebude potrebovať priveľa hlbokých matematických znalostí, aby pochopil, o akú hodinu veľkého dňa teraz ide! - Ak ešte raz krátko pozriete na Japonsko, vypočítate si na prstoch a s najzrejmejšími znakmi, nad slnko jasnejšie sa vám ukáže vnútorná stiesnenosť strateného syna, ako i terajších cirkevných pomerov, čo sa týka ich vnútra. 
24) Viac vám hovoriť nemusím. Čo ale poviete chorému človeku, keď jeho nohy ochladli a na jeho hlave sedia studené kvapky potu? Veru, k tomu nieje potrebné žiadne lekárske rigorózum, aby sa mohlo v určitom prorockom duchu vysloviť: už iba niekoľko málo ťažkých úderov pulzu, a trápením a životom unavený dozápasí! - 
25) Za prvé ohmatajte nohy strateného syna na juhu Zeme, za druhé ohmatajte jeho hlavu vo veľkej ríši na severe, potom položte ruku na staré unavené srdce cirkvi; veru, museli by ste byť už opäť zaslepenejší než stred Zeme, keby ste si na prstoch nedokázali vypočítať, o koľkú hodinu veľkého dňa teraz ide? 
26) Z poslednej hodiny si môžete ešte celkom dobre spomenúť, ako vám bolo zjavené a vysvetlené „druhé zrenie”. Teraz si istotne pomyslíte, či toto druhé zrenie má ešte tiež nejakú príbuznosť so strateným synom? - 
27) Ó, Moji milí! Ak Ja dávam niekomu niečo, nedávam to ako ľudia, ktorí i pri najlepšej vôli nikdy nemôžu dať niečo celé, ale vždy dávam niečo celé, a tak vám hovorím: Práve v tomto „druhom zrení” vám ešte len bude rozviazaný celý uzol, a po tomto rozviazaní sa vo svojom počítaní už nepomýlite ani o minútu. 
28) Vráťme sa teraz opäť ku nášmu stratenému synovi, - a trochu sa prizrime, ako v najväčšej núdzi zápasí so smrťou. Viďte jeho dušu, aká je stiesnená až na jediný bod; a veru, tak ďaleko to tiež musí prísť! 
29) Ale hľaďte, teraz sa deje s dušou strateného syna to, čo som vám oznámil o dušiach, ktorým sa tak dostáva druhého zrenia. Hľa, jej veľké ťažkosti rozširujú sa teraz v rýchlych záchvevoch, ktoré sa dostávajú až pred veľký Otcov dom, a záchvevy láskou naplneného Otca prestupujú v láske so záchvevmi úzkosti, biedy a ťažkostí strateného syna. 
30) Duša strateného syna pociťuje tento svätý, nežný vánok z domu veľkého Otca! Z týchto svätých záchvevov zmužilá vracia sa opäť do svojho zatuchnutého domu, povznáša ho opäť a v najväčšej seba samu zničujúcej pokore vracia sa tam, kam sa, ako viete, navrátil stratený syn. 
31) Čo sa tam však deje? - Hľaďte, len hadry sú synovi vyzlečené a spálené; samotný syn však, ako viete bude opäť prijatý. 
32) Hľaďte, tu máte celé, až do tejto súčasnej chvíle neodhalené tajomstvo prorockého čísla človeka pred vašimi očami odhalené. Ak len trochu prejdete dobové pomery, v pravde, potom by ste museli byť viac než mŕtvi, keby ste ešte ani teraz nepozorovali sväté záchvevy milosti, ktoré tu teraz v prúdoch vychádzajú zo svätého domu Otcovho! - 
33) Tiež vy ste údy strateného syna! Rozpínajte ďaleko svoju dušu a nechajte prebudiť ducha vo svojej duši, a vráťte sa vo všetkej pokore podobne ako stratený syn smelo do veľkej oblasti vášho lásky najplnšieho Otca; v pravde hovorím vám, príde vám na polovičnej ceste v ústrety! 
34) Hľaďte, čas Mojej milosti sa priblížil, a preto som vám tiež toto dal, aby ste poznali, že je to onen veľký čas, o ktorom spievali proroci, áno, onen čas, ktorý bol Mojimi vlastnými ústami vopred zvestovaný. 
35) Preto vytrvajte ešte krátku dobu a radujte sa vo veľkej dôvere! Lebo v pravde veľký Otcovský dom sa vám priblížil viac než tušíte! - 
36) Ako môžete v sebe spoznávať strateného syna i všetky časové pomery, a ako bude tento stratený syn v každom jednom človeku znovu nájdený, alebo skôr ako sa on sám opäť nájde, ako bude onen „veľký človek” získaný v malom, milé deti, o tom vám prinesie presnú správu posledná hodina. Amen. 

12. Dvanásta hodina

Odhalenie jadra tohto oznámenia, ako Boho-Otcovského svetozoru, kde v najmenšom sa nachádza to najväčšie. Blaho dobromyseľnému čitateľovi, ktorý v sebe opäť nachádza strateného syna a nasleduje volanie dobrého Pastiera ku Otcovi - ako vzťah milosti zhora.

1) Keď sme boli v jedenástej hodine odprevadili a osvetlili strateného syna od jeho vzostupu až k jeho úpadku a tiež sme vypočítali čas a bližšie určili hodinu, ktorá tu má svedčiť o jeho zániku, uvidíme v tejto dvanástej hodine, kde a ako sa tento stratený syn navráti skrz naskrz pokorený do veľkého domu Otcovho.
2) Aby sme však tomuto plne porozumeli, nestačí len, že sme si trochu prezreli onen svetový prášok nazvaný Zem; ale, pretože som pre tento účel pridal už zmienené malé zariadenie do vám známej tmavej komory („camera obscura”) ducha, učiníme v tejto novo upravenej komore ešte raz o niečo širší pohľad. - Vopred vám však hovorím, držte sa pevne; lebo tento pohľad vám ukáže niečo, čo až do týchto čias ešte neprišlo na myseľ žiadneho človeka. 
3) Pomocou tohoto nového zariadenia bude musieť byť tabuľa pre prijatie tak veľkého obrazu pravdaže trochu zväčšená a zaujať namiesto predošlej vodorovnej polohy, polohu zvislú. Nuž hľaďte, naše zariadenie je hotové; pozrite sa teda na rozsiahlu tabuľu a ihneď na nej uzriete veľký obraz. Lebo iba týmto jediným a jedinečným spôsobom je možné vám ukázať nekonečne rozsiahle stvorenie v jednom obraze. 
4) Nuž, pozrite len presne na tabuľu, a hneď ako vyslovím slovo „Efeta” uvidíte na tabuli veľkolepý obraz. A teraz, pretože vaše pohľady sú tam uprené, vravím: Efeta! - 
5) Nuž, čo poviete na tento obraz? Či nieje pravda, že na tejto tabuli nevidíte nič viac a nič menej než zreteľnú postavu človeka, ktorého bedrá sú pokryté sotva niekoľkými handrami a ktorého vlasy, strapatého výzoru, visia mu z hlavy až pod polku tela. 
6) Vy si asi pomyslíte, - „na tomto obraze sa práve nedá nič zvláštne uvidieť, až na to že je zobrazený vo veľmi kolosálnej forme. Napokon taký obraz by mohol tiež každý čo i len trochu skúsený kreslič postáv nakresliť bielou farbou na čiernej tabuli” - a Ja vám k tomu nemôžem povedať nič iné, než že váš záver má zatiaľ svoju oprávnenosť; ale ak budete premýšľať ešte o čosi hlbšie, istotne čoskoro zazriete v tejto bielej postave podobu strateného syna. 
7) Avšak hľaďte, Moje milé deti! Tabuľa je trochu príliš vzdialená pre vaše oči, preto pristúpte celkom k tabuli; pretože ste teraz už videli celú postavu, tak si trochu bližšie preskúmaním prezrieme farbu, pomocou ktorej je táto postava na tabuľu nanesená. 
8) Nuž, teraz sme pri tabuli. Pozerajte, táto siahu široká, trblietajúca sa plocha je časť nohy celej tejto postavy. Pozrite sa len pekne zblízka a povedze Mi, čo ste na nej objavili. Pozrite len veľmi presne, nieje tak, že neobjavujete nič iné než len samé k sebe priradené malé trblietajúce sa guličky. Vy viete, že tento obraz nieje namaľovaný, ale že je to iba svetelný obraz nejakého vonkajšieho predmetu. 
9) Čo myslíte, čím sú tieto guličky v skutočnosti? Hľaďte, nenechám vás dlho hádať, ale ak sa domnievate, že tieto guličky sú azda obrazy vzdialených slncí, planét, mesiacov a komét, tu by som vám musel povedať: Detičky! Nesúďte príliš unáhlene, ináč by ste sa mohli veľmi silne zmýliť! Ale skôr než vám odhalím podstatu týchto nepatrných guličiek, snažte sa spočítať tieto guličky na mieste veľkom ako hrášok! - 
10) Nuž, ste už hotoví? - Áno, áno, Ja už vidím, že s tým nebudete ľahko hotoví; lebo na tejto ako hrášok veľkej ploche je pre vás sotva vysloviteľný počet týchto trblietajúcich sa bodiek a môže ich byť viac než trilión; a pretože ste sa trochu zoznámili s farbami, poviem vám, čoho obrazom je vlastne jedna taká bodka. Ako už bolo povedané, nieje azda obrazom slnka, alebo nejakého iného svetového telesa, ale každá taká bodka, alebo ako sa javí vašim duchovným očiam gulička, nieje nič viac a nič menej ako obraz „šupkového glóbusu” („Hülsenglobe”); a čo to je taký „šupkový glóbus” nemusím vám už vysvetľovať. 
11) Teraz opäť trochu ustúpime a pozrieme sa na celú postavu. Hľaďte, je to dokonalá ľudská podoba; a pretože ste si túto postavu dostatočne prezreli, hovorím vám: Táto postava predstavuje podľa Môjho večného poriadku vesmír; a svojim spôsobom nieje v skutočnosti nikomu, okrem Mňa takto viditeľná. Ani tento obraz, ako ste ho teraz uvideli, nevidel ešte nikdy žiaden stvorený duch. 
12) Ale Ja už opäť vidím, čo vo vás väzí. Radi by ste v tomto človeku uvideli vašu Zem. Dokým sa však celá táto figúra stkvie na tabuli, nieje možné vám ju ukázať. Avšak počkajte trochu, lebo hľa, Ja som veľmi dobrým optikom, preto najprv vykonám v našej komore malú optickú premenu, po ktorej nezostane z celej tejto figúry nič iného, než len jediná, svietiaca bodka. 
13) Nuž hľaďte, ona postava zmizla; to všetko je práve v poriadku. Pristúpme teraz opäť len bližšie k tabuli a vyhľadajme našu bodku. Nuž, už ste ju našli? - Osamotená pravdaže nedáva mnoho svetla; ale napnite len svoj zrak, a už ju nájdete. 
14) Nemusíte pozerať na hornú časť vysoko roztiahnutej tabule, ale pozrite tam na samý spodok, kde ste predtým videli ľavú nohu celej postavy, a tu síce na najkrajnejšie bruško malíčka pri nohe. Táto gulička je onen šupkový glóbus, v ktorom sa tiež nachádza vaša Zem.
15) Aby sme sa ale mohli dostať ku našej Zemi, musím teda prísť s Mojim Efeta nad onou trblietajúcou sa bodočkou, a tak teda vyslovujem „Efeta”! Nuž pozrite, ako sa táto gulička rozostúpila a teraz zaberá takmer celý veľký guľatý tvar tabule. 
16) Pozrite na nespočetné svietiace bodky, teraz sa opäť jedna cez druhú trblietajú; vyhľadajte si teraz svoju Zem. Pravdaže, nemôžete ju vyhľadať v nespočítateľne veľkom počte týchto trblietajúcich sa bodiek. Áno, hovorím vám, nadarmo by ste sa tiež namáhali; lebo tieto bodky, ktoré tu vidíte, opäť niesú žiadne slncia, ale celé oblasti slnečných svetov; 
17) preto Ja teraz opäť vyhľadám a ukážem jednu bodku, a to onu pravú, a všetko ostatné sa z veľkej tabule stratí. Nuž, tu je ona zvolená bodka, a aby sme dospeli rýchlejšie ku cieľu, poviem ihneď opäť „Efeta”! 
18) Nuž pozrite, naša tabuľa je už opäť plná nových svietiacich bodiek. Samotné tieto svietiace bodky opäť ešte niesú slncia, ale všetky sú to samé vesmíry slnečných svetov; preto to ani tu nepôjde s vyhľadaním Zeme. 
19) A tak teda z týchto bodiek zvolím opäť onu pravú, a všetko ostatné z tabule vymažem. Nuž, tu je tá bodka. Hľaďte, ako sa osamelo matne trbliece na veľkej ploche! Ale len Moje Efeta! a táto bodka ihneď nadobudne väčší rozsah; preto „Efeta”! 
20) Nuž pozrite, naša tabuľa je už opäť plná samých skvejúcich sa bodiek. Nechceli by ste tu vyhľadať Zem spomedzi všetkých týchto triliónkrát triliónov bodiek? Avšak i tu vám už musím znova povedať: Nenamáhajte sa; lebo i tieto bodky niesú ešte slncia, ale jednotlivé slnečné oblasti a sú tým, čo rozumiete pod takzvanou hviezdnou hmlovinou. 
21) Ale aby sme dospeli rýchlejšie k cieľu, zvolím vám tu onu pravú bodku a všetko ostatné z tabule vymažem a zároveň pripojím „Efeta”!
22) Nuž, pozrite sem na tabuľu. Všakže, vidíte trblietavú hmlovinu, ktorá sa horizontálne prestiera po celej tabuli, a je sedemkrát taká dlhá, ako široká. Nuž hľaďte, tu pekne smerom ku prostriedku zvolíme si opäť takú hmlovinu, a všetko ostatné z tabule zase vymažeme. - Nuž, ako vidíte, všetko sa to už opäť stalo, a Moje efeta dá tejto bodke opäť jej správne stvárnenie. 
23) Nuž, dívajte sa presne dôkladne, teraz sa už istotne dobre vyznáte. Pozrite, tu v strede je ako hrášok veľký svietiaci terčík; pozrite, to je obraz vášho slnka, a teraz sa presnejšie pozrite tam; tretí trblietajúci sa bod od slnka po ľavej strane trochu nižšie je vaša Zem. 
24) Treba, aby som vám tento obraz len trochu zväčšil, a ihneď vašu Zem spoznáte; a tak otvor sa bod zemský, aby ťa Moji pozorovatelia mohli poznať. A hľaďte, ako sa teraz tento bod pozvoľne rozširuje, a teraz dosiahol priemeru, ktorý už postačí ku poznaniu vášho prirodzeného, špinavého domova. - 
25) Pretože sme teda teraz všetko videli, vrátime sa opäť ku nášmu stratenému synovi. A pozrite na tabuľu; už opäť sa na nej skvie ona prvá figúra. Avšak hľaďte, teraz sa táto figúra stáva menšou a menšou, a hľa, teraz má sotva už len veľkosť dieťaťa, a pozrite opäť, teraz sa tiež toto dieťa roztopilo na jediný bod; ale hľaďte, na pravej strane tabule začína vystupovať iný veľký obraz človeka; a teraz je tiež uprostred tabule, a pod jeho ľavou nohou objavujete ešte onu predtým sústredenú bodočku, ktorej veľkosť je tu v správnom pomere ku veľkosti tohoto nového obrazu. 
26) Čo si asi myslíte, že tento nový obraz predstavuje? Vy, ktorí ste sa viac menej naučili poznávať onoho veľkého človeka v spisoch Swedenborgových si asi pomyslíte, že je to onen najväčší človek. Ja vám však hovorím: Strelili ste veľmi mimo! Tento človek, ktorého tu opäť vidíte, nieje nič viac a nič menej než seba samého opäť nájdený sa stratený syn, ale nie snáď vo svojej celistvosti, ale je to onen stratený syn, ktorý sa znovu našiel v každom jednotlivom znovuzrodenom človeku; alebo inými vám ľahšie zrozumiteľnými slovami povedané: To je ten najnepatrnejší v Mojej novej ríši, a tu je vám v tomto obraze znázornený správny pomer, a ukazuje vám úplnú mieru človeka, ktorý je nekonečne krát vznešenejší než celý, doterajším rozčlenením vám ukázaný, zdanlivo nekonečný vesmír vo forme strateného syna! 
27) Ak si teraz trochu vezmete k srdcu tento obraz, potom by ste už mohli aj trochu začať rozumieť, čo značí návrat strateného syna za daných okolností. 
28) Nesmiete si snáď myslieť, že by sa bol onen padnutý v jedenástej hodine vám oznámený Lucifer opäť ako vcelku navrátil; keby to bolo bývalo možné, veru, potom by nikdy nebola zorganizovaná hmotná tvorba, ale 
29) tento stratený syn bude znovu nájdený a navráti sa do veľkého domu Otcovho v každom jednotlivom človeku, ktorý podľa Mojich slov žije, a slovom a vykúpením sa znovuzrodzuje. - 
30) Nehovorím vám nadarmo: do veľkého domu Otcovho; pretože pre tak urastených ľudí musí byť tiež pripravený celkom veľký dom, kde sa budú môcť ubytovať opäť u svojho Otca. -- 
31) Že tomu tak je, môžete jasne a zreteľne spoznať zo všetkého predchádzajúceho; lebo či azda netrpí pri všeobecných ťažkostiach každý človek v sebe samom a či nieje bitý pre svoju vlastnú osobu? Avšak všetky tieto údery patria jednému a tomu istému stratenému synovi. 
32) Ak je však jeden človek bitý, či to nieje zároveň tak, že pociťuje bolesť len on, ako bitý, zatiaľ čo nebitý sa často až príliš bezbolestne iba prizerá? Alebo ak je tu na nejakom inom svetadieli celý národ týraný, povedzte, či ste niekedy pocítili ranu bičom na svojej koži? Takisto ak niekto zomrie, zomiera pre seba alebo pre druhých? Alebo môžete tvrdiť, že by sa niekto narodil na svet za druhého? Či neplatí Moje vykúpenie a Moje slovo práve tak dobre každému jednotlivému človeku o sebe, ako celým národom? A či Mňa nemôže každý človek v sebe svojou láskou a z nej žijúcou vierou úplne prijať, aby som prebýval Ja v ňom a on vo Mne? - 
33) Ak teda o tom všetkom uvažujete, môžete po tom všetkom čo i len zďaleka tvrdiť, že by som bol v jedinom človeku menej, než vo všetkých dohromady? - 
34) Ak som Sa však s jedným človekom zjednotil a on so Mnou, povedzte, čo tu ešte chýbe do znovunájdenia strateného syna v jednotlivom človeku? 
35) Či neobdržal a neprijal v sebe všetko ten, kto Mňa prijal? Veru, každý jednotlivý človek, ktorý sa so Mnou zjednotil, je viac, áno hovorím nekonečnekrát viac, než bol kedy veľký Lucifer vo svojej prirodzenou cestou vám nepochopiteľnej veľkosti! 
36) Hľaďte, týmto strateným synom, ktorý má meno Lucifer, rozumie sa teda každý jednotlivý človek o sebe; a ak sa zjednotil celý národ so Mnou, stáva sa rovnako tento celý národ len jedným človekom so Mnou; a všetci ľudia, ktorí kedy na Zemi žili a ešte budú žiť, ak sa zjednotili so Mnou, stanú sa tiež len jedným človekom vo Mne; to znamená že všetkých ich bude oduševňovať a oživovať jeden a ten istý svätý Duch všetkej lásky a všetkej pravdy a všetkej moci a všetkej sily, a nebudú už mnohí viac než jeden, a jeden menej než mnohí, ale všetci sa stanú úplne jedno vo Mne; a nebudú mať mnohí viacej moci a sily než jeden, a jeden nie menej než mnohí, ale všetci budú žiť ako jeden, z tej istej sily a moci svätého Ducha všetkej lásky a všetkej pravdy zo Mňa! 
37) Vy ste už ale počuli, že handry strateného syna boli vetrami rozprášené ako plevy, a tie čo mu zostali, boli mu vyzlečené a spálené. Viete, čo sa týmito hadrami rozumie? 
38) Tým sa nerozumie nič iné, než len onen predošlý zjednotený univerzálny človek na našej tabuli; lebo získávaním každého jednotlivého človeka je znovu získavané ono ušľachtilé, zo Mňa vychádzajúce alebo Môj stratený syn. Handry alebo ono vlastné arcizlo bude zametené do ohňa, z ktorého vlastne vzišlo. Tento oheň je potom v Božstve to, z čoho majú všetky veci svoju hmotnú existenciu. 
39) Kto teda ľnie ku svetu a ľpie na hmote, ľpie na handrách strateného syna; a ako vám už všetka hmota ukazuje svoju veľkú príbuznosť s ohňom, tak je tomu tiež s hadrami na bedrách strateného syna. 
40) Tak sa však stane! Aby sa Boh stal opäť slobodným Bohom, v ktorom už žiadna hmota nevrie, bude sa musieť oheň alebo to, čo je s hnevom spriaznené navrátiť opäť tam, odkiaľ to ako také prišlo; a stane sa to práve tak, ako keď máte na tele nejakú zatvrdlinu a prikladáte na ňu horúce, kašovité obklady, aby opäť zmäkla; tak tiež uchváti Môj večný oheň túto arcizlú zatvrdlinu v jej celistvosti, aby ju tým opäť asimiloval (pripodobnil) svojej vlastnej podstate. 
41) Je ešte vo vás otázka, či tie bytosti, ktoré sa rozumejú týmito handrami, budú tiež mať ustavične sebavedomie alebo nie? Ja vám ale hovorím: Táto otázka si už dáva odpoveď takmer sama, pretože istotne nemôžete predpokladať, že by bol v Božstve nejaký bod seba nevedomý. 
42) Táto otázka rieši sa teda sama sebou; ale je otázkou, či toto vedomie samého seba je trpiace alebo nie? Hľaďte, to je iná otázka. Aby ste jej správne porozumeli, museli by ste najprv pochopiť, že každé úsilie nájsť seba samého, musí v sebe samej nutne zahŕňať určité utrpenie; teraz to teda záleží len na tom, či toto utrpenie je bolestné alebo blahodárne. 
43) Ak toto utrpenie spočíva v tom, že sa dotyčná bytosť v sebe samej neustále uchvacuje, a týmto uchvacovaním sa ustavične usiluje vzdelávať sa k jednote, potom je také utrpenie nanajvýš blahodárne, a pociťovanie z najjasnejšieho sebavedomia nanajvýš oblažujúce. 
44) Ak je však utrpenie, alebo sebavedomé cítenie nejakej bytosti v sebe roztrhávajúce a ničivé, potom je tiež nanajvýš bolestné, čo tiež môžete veľmi ľahko pozorovať v prirodzenosti, ak ste len sledovali nejakú zápalnú nemoc, ktorá nespočíva v ničom inom, než len že sa určité časti v tele začínajú viac a viac rozťahovať. Čím prudšie začína taký akt postupovať, tým bolestivejším sa stáva. Z toho všetkého potom vychádza, že taký seba samého vedomý jestvujúci stav s ohňom spriaznených arcizlých duchov musí byť teda tiež nanajvýš bolestne trpiacim. 
45) Budete sa možno domnievať, že tým samo Božstvo vo svojej hnevlivej časti samo ustavične bolestne musí trpieť. Avšak tomu tak nieje! Ale je tomu práve tak, ako keď sa vo vašom žalúdku varia jedlá; tu tiež pukajú schránky do seba prijatej potravy, pudené ohňom žalúdka. Ale spýtajte sa sami seba, či vás už niekedy v prirodzenom stave tento strašný ničivý pochod v ohni vášho žalúdka bolel? - 
46) Keďže som vás však už tak ďaleko priviedol, dám vám pri tejto príležitosti jeden ešte nikdy nevyslovený pokyn! Ak by ste chceli uzrieť konečnú príčinu tohoto stavu všetkej svetskej hmotnej arcizloby, nazrite do svojho žalúdka a prezrite si všetko, čo sa tu deje s prijatou potravou, ako a prečo? Tak uvidíte veľkú dráhu Mojich ciest, ktorá sa tu deje; avšak doba nieje napísaná vo vašom žalúdku, a postačí vám, že som vám ukázal účel. - 
47) Nuž hľaďte, milé deti! To je všetko, čo vám môže byť dané; to je všetko, čo môžete zniesť; viacej nepotrebujete vedieť, ale povšimnite si to od bodu k bodu, a to síce od prvej vám danej hodiny až po poslednú; preputujte na tejto ceste celú Zem v sebe, a týmto spôsobom nájdete strateného syna v sebe samých. 
48) Čiňte to isté, čo on činil a doposiaľ ešte činí v každom jednotlivom hriešnikovi, ktorý dychtí po Mojej ríši. Nechajte, aby sa vo vnútornej komore vášho ducha dialo na tabuli vašich svetských žiadostí so svetom to, čo ste naposledy videli diať sa na ukázanej vám tabuli s univerzálnym človekom; tak bude v každom z vás opäť nájdený stratený syn, a nastane jeho pomer, ako som vám to ukázal, kde na miesto predošlého človeka, ktorý splynul do jediného bodu, nastúpil iný človek; 
49) ešte len potom, ako znovunájdení, budete môcť v sebe samých v najjasnejšom svetle zrieť a poznávať veľkú vám danú pravdu v týchto dvanástich hodinách; 
50) lebo, ako bolo skoršie povedané, že všetci ľudia tvoria tiež jedného človeka, ako jeden všetkých, tak teda tiež hľadajte všetko zlo vo vás; a keď ste ho našli a s Mojim mocným prispením zo seba odstránili, tu budem Ja, ako váš svätý Otec, ktorý som vám išiel už vyše pol cesty v ústrety, prídem k vám úplne, oslobodím vás celkom od vašich handier a potom vás prijmem do veľkého Otcovského domu Mojej večnej lásky! 
51) Nakoniec vás len upozorňujem ešte na to, že som v tejto dobe neprišiel v ústrety len vám, ale tiež už mnohým iným strateným synom. 
52) Dávajte však predovšetkým pozor na Môj príchod v sebe samých, a menej sa starajte o príchod všeobecný. Čo ale pociťujete pre všeobecnosť, to Mi predneste modliac sa vo svojich srdciach, o všetko ostatné sa nestarajte; lebo ono veľké kedy, ako a prečo je dobre uchované v tých najlepších rukách. Amen. To hovorím Ja, váš veľký, svätý, najláskavejší Otec. Amen.

Dodatok

Hosana menu Pána, ktoré je Ježiš - Jehova - Cebaoth

Keď sme sa naučili poznať veľkého strateného syna, bude iste na mieste, povedať si tiež niečo o jeho veľkom spasiteľovi, ako o večnom Synovi Otca, aby bolo možné lepšie vojsť do veľkej duchovnej hymny: „Sláva Bohu na výsostiach a pokoj na Zemi ľuďom dobrej vôle!” Bude tu teda podaný prídavok o mene a o bytosti Ježiša - Jehovu - Cebaota z „Duchovného Slnka”, kde láskavý učeník a apoštol Ján takto hovorí:

1) „Ó, bratia a priatelia! Keby ste dokázali pochopiť, čo Ježiš, toto meno všetkých mien hovorí, čo je, a aký je v ňom účinok, prešli by ste iste okamžite do tak mocnej lásky k Ježišovi, že by jej oheň celkom postačil na zapálenie celého množstva slncí, takže by tým vo svojich nekonečne rozsiahlych priestoroch zažiarili tisíckrát jasnejšie, než je tomu doposiaľ. 
2) Hovorím vám: meno Ježiš je v duchovnej podstate niečo tak nesmierne veľké, že ak je toto meno v duchu lásky čo najživšie vyslovené, zachvieva sa preveľkou úctou celá nekonečnosť. - Ak hovoríte „Boh”, pomenúvate síce tiež najvyššiu Bytosť; avšak pomenúvate Ju v Jej nekonečnosti, keďže naplňuje nekonečný vesmír a pôsobí Svojou nekonečnou silou od večnosti do večnosti. Avšak menom Ježiš označujete ono úplné, mocné, bytostné centrum Boha, alebo ešte zreteľnejšie povedané: 
3) Ježiš je onen pravdivý, najvlastnejší bytostný Boh ako Človek, z ktorého ešte len vychádza, podobne ako lúče zo Slnka, všetko Božstvo, ktoré ako Duch Jeho nekonečnej moci, sily a vlády napĺňa nekonečnosť. - Ježiš je teda súhrn celkovej úplnosti Božstva, alebo: V Ježišovi prebýva Božstvo vo Svojej najnekonečnejšej úplnosti pravdivo telesne bytostne; preto teda tiež ak býva toto nekonečne najsvätejšie vznešené meno vyslovované, rozochveje sa vždy celá božská nekonečnosť! 
4) A toto je zároveň tiež najnekonečnejšia milosť Pána, že dopustil vziať na Seba ono telesné - ľudské. Prečo to však učinil? Počujte, teraz vám odhalím malé tajomstvo! 
5) Pred zostúpením Pána, nemohol nikdy človek hovoriť s vlastnou Bytosťou Božou. Nikto Ju rovnako nemohol uvidieť, bez toho aby pri tom úplne nestratil život, ako sa hovorí v Mojžišovi: „Boha nemôže nikto vidieť a zároveň i žiť” V pôvodnej cirkvi, ako i v cirkvi Melchizedekovej, ku ktorej sa hlásil Abrahám, sa síce Pán častejšie ukázal, osobne, a hovoril so Svojimi svätými a Sám učil svoje deti, ale tento osobný Pán nebol vlastne bezprostredne Pán sám, ale bol to vždy len pre ten účel Duchom Božím naplnený anjelský duch. 
6) Z takéhoto anjelského ducha hovoril potom Duch Pána tak, akoby to bezprostredne hovoril Pán Sám. Ale v takom anjelskom duchu predsa len nebola nikdy prítomná najúplnejšia hojnosť Ducha Božieho, ale len do tej miery, pokiaľ to bolo pre daný účel potrebné. 
7) Môžete veriť tomu, že v onej dobe nemohli nikdy ani najčistejší anjelskí duchovia vidieť Božstvo inak, než ako vy vidíte Slnko na oblohe. A žiaden z anjelských duchov by sa nikdy neodvážil predstavovať si Božstvo pod nejakým obrazom, ako to tiež bolo ešte za dôb Mojžišových izraelskému národu čo najprísnejšie zakázané, aby si totiž nezobrazovali Boha rytinou, teda vôbec si nečinili žiadne, obrazné predstavy. 
8) Avšak teraz čujte: Tejto nekonečnej Bytosti Božej sa raz zapáčilo, a to v dobe, kedy na to ľudia najmenej mysleli, zjednotiť sa v celej Svojej nekonečnej úplnosti, a v tomto zjednotení prijať úplnú ľudskú prirodzenosť! 
9) Nuž uvážte: Boh, ktorého stvorené oko nikdy nevidelo, prichádza ako najnekonečnejšou láskou a múdrosťou naplnený Ježiš na svet! 
10) On, Nekonečný, Večný, pred ktorého dychom sa rozprášia večnosti ako rozsypané plevy, kráčal po Zemi a učil Svoje tvory, Svoje deti nie ako Otec, ale ako Brat! 
11) Avšak to všetko bolo by ešte príliš málo; On, Všemohúci, necháva sa dokonca prenasledovať, zajmúť a telesne usmrtiť svojimi ničotnými tvormi! Povedzte mi: Dokážete si predstaviť nekonečne väčšiu lásku, väčšiu vľúdnosť, než tú, ktorú poznáte u Ježiša?! 
12) Týmto nepochopiteľným - všemilujúcim a vykupujúcim skutkom vytvoril všetky veci neba inak. Aj keď prebýva vo Svojom Slnku milosti, z ktorého nezrušiteľne prúdi svetlo ku všetkým nebesiam, predsa však je to celkom ten istý vtelený Ježiš, aký vo Svojej Božskej úplnosti chodieval ako pravý Otec a Brat na Zemi, prítomný ako dokonalý človek medzi Svojimi deťmi. On dáva všetkým Svojim deťom všetku Svoju milosť, lásku a moc, a vedie ich Sám osobne bytostne, aby nekonečne mocne pôsobil v Jeho poriadku! 
13) Pred tým bola medzi Bohom a stvorenými ľuďmi nekonečná priepasť, ale v Ježišovi bola táto priepasť takmer úplne odstránená; lebo On Sám nám to, ako viete, viditeľne oznámil predovšetkým Svojim ľudským zostúpením, za druhé tým, že nás nie raz, ale častokrát nazýval „bratmi”, za tretie, že s nami jedol a pil a s nami znášal všetky naše ťažkosti, za štvrté, že On ako Pán nekonečnosti bol dokonca svetskej moci poslušný, za piate, že Sa dal svetskou mocou zatknúť, za šieste, že Sa dal svetsky mocnými intrigami dokonca na kríž pribiť a usmrtiť, a nakoniec za siedme, že On Sám roztrhol Svojou všemohúcnosťou oponu v chráme, ktorá oddeľovala svätyňu od ľudu! 
14) Preto je On tiež jediná cesta, život, svetlo a pravda. On sú dvere, ktorými môžeme prísť k Bohu, to jest týmito dverami prekročíme nekonečnú priepasť medzi Bohom a nami, a nájdeme tu Ježiša, večného, nekonečne svätého Brata!
15) Jeho, ktorý takto chcel, aby bola táto priepasť zrušená, môžeme teraz teda istotne nado všetko milovať! 
16) Preto, ako som hneď na začiatku povedal, postačí pre prebudenie našej lásky k Ježišovi už jedna jediná myšlienka - len Jeho meno vyslovené v našich srdciach postačí na veky, aby sme k Nemu vo všetkej láske zahoreli. Preto vyslovujte tiež vy vo svojich srdciach toto meno dôstojne, a sami uvidíte, v akej hojnosti vyrazí z vašich srdcí oheň lásky, aby zapálil drevo života, ktorým by boli na tomto novom oltári uzdravení pohania. 
17) Pohanov, akých kedysi obracal Môj brat Pavol, je v tejto dobe ešte veľmi mnoho; nazývajú sa síce kresťanmi, ale pri tom sú vo svojich srdciach horší než tí, ktorí kedysi vzývali Molocha a Baala! 
18) Až sa na tomto oltári drevo rozhorí, potom uvidíte v tomto z vás samých povolanom svete všeličo, čo ste doposiaľ ešte neuzreli. Lebo hovorím vám: „Vo svete duchov sú nedosiahnuteľné hlbiny; žiaden stvorený duch by ich nemohol zmerať; ale my sme tu v Duchu Pánovom. Jeho Duch žije, spravuje a pôsobí v nás, a v tomto Duchu nieje pre nás žiadna hlbina nedosiahnuteľná; lebo nikto nemôže vedieť, čo v duchu je, len jedine duch. Tak tiež nemôže nikto vedieť, čo v Bohu je, len jedine Duch Boží. - Ježiš, zjednotený Boh vo všetkej Svojej úplnosti, naplnil nás však Svojim Duchom. A s týmto Jeho Duchom v sebe môžeme tiež preniknúť do Jeho božských hlbín. - Nuž pomyslite si teraz tiež na Meno všetkých mien, Najsvätejšieho všetkej svätosti, Lásku všetkej lásky, Oheň ohňa, a drevo na oltári zahorí!”

Obsah

Predhovor
1. hodina
2. hodina
3. hodina
4. hodina
5. hodina
6. hodina
7. hodina
8. hodina
9. hodina
10. hodina
11. hodina
12. hodina
Dodatok

Dvanásť hodín s dodatkom
Kresťansko-duchovný spis č.22 vydaný Novosalemskou spoločnosťou Bietigheim – Würtemberg.
Z nemčiny podľa 3. opraveného vydania z r. 1895 preložil Prof. Ing. Vincenc KROUŽIL.
Z češtiny do slovenčiny preložil S.K. v r.2013.